text:
οικονομικές δραστηριότητες που
 περιλαμβάνονται στους τίτλους Γ (Ορυχεία και λατομεία), Δ
 (Μεταποιητικές βιομηχανίες), Ε (Παροχή ηλεκτρικού ρεύματος, φυσικού
 αερίου και νερού), ΣΤ (Κατασκευές), Ζ (Χονδρικό και λιανικό εμπόριο·
 επισκευή αυτοκινήτων οχημάτων, μοτοσικλετών και ειδών προσωπικής και
 οικιακής χρήσης), Η (Ξενοδοχεία και εστιατόρια), στην ομάδα 63.3
 (Δραστηριότητες ταξιδιωτικών πρακτορείων και επιχειρήσεων
 οργανωμένων εκδρομών [Tour operators]· δραστηριότητες παροχής
 τουριστικής βοήθειας π.δ.κ.α.) του τίτλου θ (Μεταφορές, αποθήκευση και
 επικοινωνίες), στα τμήματα 65 (Ενδιάμεσοι χρηματοπιστωτικοί οργανισμοί,
 με εξαίρεση τις ασφαλιστικές εταιρείες και τα ταμεία συντάξεων) και 66
 (Ασφαλιστικά και συνταξιοδοτικά ταμεία, εκτός από την υποχρεωτική
 κοινωνική ασφάλιση) του τίτλου Ι (Ενδιάμεσοι χρηματοπιστωτικοί
 μηχανισμοί) και στον τίτλο Κ (Διαχείριση ακίνητης περιουσίας,
 εκμίσθωση και επιχειρηματικές δραστηριότητες) της Ονοματολογίας των
 Οικονομικών Δραστηριοτήτων στην Ευρωπαϊκή Κοινότητα (NACE αναφ.
 1), που θεσπίστηκε με τον κανονισμό (ΕΟΚ) αριθ. 3Ô37/904, με την
 επιφύλαξη των ειδικών διατάξεων που περιλαμβάνονται στο παράρτημα
 του κανονισμού.
 9. Δεν προβλέπεται η κάλυψη όλων των επιχειρήσεων στα πλαίσια μιας
 εξαντλητικής έρευνας. Αντίθετα θα χρησιμοποιηθεί ένα αντιπροσωπευτικό
 δείγμα. Κατά συνέπεια, στις χώρες που διαθέτουν επαρκείς πηγές
 στατιστικών στοιχείων, και ιδίως στοιχείων που συλλέγονται από
 δημόσιες αρχές, είναι αποδεκτή η χρησιμοποίηση τέτοιων στοιχείων (ή,
 ενδεχομένως, η παρουσίαση τους με απλουστευμένη μορφή σε
 ερωτηματολόγια), με την προϋπόθεση ότι η προσέγγιση αυτή είναι
 συμβατή με τους ορισμούς και τις μεθόδους που χρησιμοποιούνται και
 ανταποκρίνεται σε όλες τις απαιτήσεις όσον αφορά τις μεταβλητές. Με.
 την ίδια προϋπόθεση επιτρέπεται στα κράτη μέλη να προβαίνουν σε
 εκτιμήσεις των απαιτουμένων στοιχείων με τη χρησιμοποίηση μεθόδων
 εξαγωγής στατιστικών στοιχείων κατά συμπερασμόν, όταν μερικά ή όλα
 τα χαρακτηριστικά δεν έχουν παρατηρηθεί σε όλες τις μονάδες για τις
 οποίες πρέπει να καταρτιστούν οι στατιστικές.
 10. Η ειδική κατάσταση των μικρομεσαίων επιχειρήσεων λαμβάνεται υπόψη
 στον κανονισμό. Τα κράτη μέλη, από την πλευρά τους, πρέπει να λάβουν
 υπόψη τους, κατά την επιλογή και τον συνδυασμό των πηγών και τη
 χρήση εκτιμήσεων, το φόρτο που συνεπάγεται η έρευνα για τις
 επιχειρήσεις, και ιδίως για τις μικρομεσαίες, και τις απαιτήσεις
 αντιπροσωπευτικότητας.
 11. Η ομάδα εμπειρογνωμώνων σχετικά με τις Στατιστικές Αποόοχιόν και
 Κόστους Εργασίας τόνισε την ανάγκη να θεσπιστεί ένα νομικό όργανο
 για τις στατιστικές αυτές το ταχύτερο δυνατόν, κατά τρόπον ώστε οι
 αρμόδιες αρχές των κρατών μελών, όπως και επιχειρήσεις που θα
 ΕΕ αριθ. L 293, 24.10.1990, σ. 1, όπως ο κανονισμός αυτός τροποιήθηκε από τον κανονιομό
 (ΕΟΚ) αριθ. 761/93 της 24 Μαρτίου 1993, ΕΕ αριθ. L 83, 03.04.1993, ο. 1.
 Η-
 ---pagebreak--- περιληφθούν στο δείγμα, να μπορέσουν να λάβουν τά καΐάλλί&α μέτρα
 για την επιτυχή οργάνωση και διεξαγωγή της έρευνας.
 12. Για το σκοπό αυτό, η Επιτροπή υποβάλλει στο Συμβούλιο για έγκριση
 το συνημμένο σχέδιο κανονισμού.
 ---pagebreak--- ΠΡΟΤΑΣΗ ΚΑΝΟΝΙΣΜΟΥ (ΕΚ) ΊΟΥ ΣΥΜΒΟΥΛΙΟΥ
 επί των στατιστικών για το επίπεδο και. τη διάρθρωση τον κόστους
 εργασίας
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη:
 τη Συνθήκη για την ίδρυση της Ευρωπαϊκής Κοινότητας, και ιδίως το
 άρθρο 213 αυτής,
 την πρόταση που υποβλήθηκε από την Επιτροπή,
 Εκτιμώντας:
 ότι για την εκπλήρωση των καθηκόντων που της έχουν ανατεθεί, η
 Ευρωπαϊκή Ένωση θα πρέπει να τηρείται ενήμερη ως προς το επίπεδο, τις
 τάσεις και τη διάρθρωση του


text:
εργοδοτικού κόστους εργασίας και των
 αποδοχών των εργαζομένων στα κράτη μέλη·
 ότι η ανάπτυξη της Ευρωπαϊκής Κοινότητας και η λειτουργία της ενιαίας
 αγοράς, αυξάνουν την ανάγκη για συγκρίσιμα στοιχεία ως προς το επίπεδο,
 την τάση και τη διάρθρωση του εργοδοτικού κόστους εργασίας και πον
 αποδοχών των εργαζομένων, ειδικά ως μέσο ανάλυσης της ανάπτυξης, της
 ανταγωνιστικότητας, της απασχόλησης της προώθησης της οικονομικής και
 κοινωνικής συνοχής και για την διεξαγωγή έγκυρων συγκρίσεων μεταξύ των
 κρατών μελών και των περιφερειών της Ευρωπαϊκής Κοινότητας·
 ότι η καλύτερη μέθοδος για να γίνει γνωστή η κατάσταση αναφορικά με το
 επίπεδο, τις τάσεις και τη διάρθρωση του εργοδοτικού κόστους εργασίας και
 των αποδοχών των εργαζομένων, είναι η παραγωγή ειδικών στατιστικών, επί
 του κόστους εργασίας, όπως έγινε,,για τελευταία φορά το 1993 σύμφωνα με
 τον Κανονισμό αριθ. 3949/92/ΕΟΚ με βάση τα λογιστικά στοιχεία του 1992
 ότι λόγω των μεταβολών στην κατάσταση και τη σύνθεση των δαπανών των
 επιχειρήσεων για μισθούς και ημερομίσθια καθώς και για σχετικές
 εργοδοτικές εισφορές, χρειάζεται να καταρτιστούν νέες κοινοτικές
 στατιστικές με βάση τα λογιστικά στοιχεία το 1996 ώστε να ενημερωθούν
 τα αποτελέσματα της προηγούμενης έρευνας·
 ότι σύμφωνα με τον Κανονισμό αριθ. xxxx/96/EOK το ευρωπαϊκό σύστημα
 εθνικών και περιφερειακών λογαριασμών στην Ευρωπαϊκή Κοινότητα
 (ΕΣΟΛ-95) αποτελεί τη βάση αναφοράς για τα πρότυπα, τους ορισμούς και
 τις λογιστικές προοπτικές που ακολοχιθούν τα κράτη μέλη, προκειμένου να
 ικανοποιηθοχιν οι ανάγκες της Κοινότητας- ότι αυτό απαιτεί την κατάρτιση
 πλήρων, έγκυρων και συγκρίσιμων στατιστικών πηγών σε εθνικό και
 περιφερειακό επίπεδο·
 ότι οι στατιστικές πληροφορίες που διατίθενται σε κάθε κράτος μέλος δεν
 παρέχουν έγκυρη βάση για διεξαγωγή συγκρίσεων, ιδίως λόγω των διαφορών
 1
 Ε Ε αριθ. L 404, 31.12.1992, σ. 1.
 2
 ΕΕ αριθ. L xxxx, xx.xx.1996, σ. χ.
 ---pagebreak--- που υφίστανται μεταξύ νόμων, κανονισμών και διοικητικών πρακτικών στα
 κράτη μέλη, και ότι οι κοινοτικές στατιστικές θα πρέπει ως εκ τούτου να
 καταρτιστούν και τα αποτελέσματα να αποτελέσουν αντικείιιενο
 επεξεργασίας στη βάση κοινών ορισμών και εναρμονισμένων μεθοδολογιών
 ότι, σύμφωνα με την αρχή της επικουρικότητας, η δημιουργία κοινών
 στατιστικών προτύπων που θα επιτρέψει την παραγωγή εναρμονισμένης
 πληροφόρησης αποτελεί ενέργεια η οποία μπορεί αποτελεσ^ιατικά vet
 αναληφθεί μόνο σε κοινοτικό επίπεδο· ότι τα πρότυπα αυτά θα
 εφαρμοστούν σε κάθε κράτος μέλος υπό την αρμοδιότητα των οργανισμών
 και φορέων που είναι επιφορτισμένοι για την σύνταξη επισήμων
 στατιστικών
 ότι σύμφωνα με την Απόφαση αριθ. 93/464/ΕΟΚ5, η παραγωγή κοινοτικών
 στατιστικών του κόστους εργασίας αποτελούν μία από τις ενέργειες
 προτεραιότητας του Στατιστικού Προγράμματος 1993-1997·
 ότι θα ήταν αποδεκτό για τις χώρες οι οποίες διαθέτουν διοικητικές πηγές
 ή άλλες κατάλληλες στατιστικές πηγές να τις χρησιμοποιήσουν ή ίσως να
 τις συνδέσουν μέσω ενός απλουστευμένοι» ερωτηματολογίου, εΐ|>όσον η
 μέθοδος αυτή είναι συμβατή με τους ορισμούς και τις εγκεκριμένες
 μ£θόδους και ανταποκρίνεται στο σύνολο των απαιτουμένων μεταβλητών
 ότι είναι απαραίτητη η απλούστευση των διοικητικών διαδικασιών για
 επιχειρήσεις, ιδίως μικρότερες επιχειρήσεις, συμπεριλαμβανόμενης της
 προώθησης νέων τεχνολογιών για τη συλλογή και συγκέντρωση στοιχείων
 ότι θα ήταν ακόμη απαραίτητη η συλλογή, απευθείας από τις επιχειρήσεις
 των στοιχείων, που χρειάζονται για την συγκέντρωση των στατιστικών επί
 του κόστους εργασίας, χρησιμοποιώντας μεθόδους οι οποίες είναι
 εξαντλητικές, έγκυρες και

type: legislation

jurisdiction: EU


text:
ενημερωμένες, χιορίς αυτά να αποτελεί για τα
 ενδιαφερόμενα μέλη, ιδίως τις μικρομεσαίες επιχειρήσεις, επιβάρρυνση
 δυσανάλογη ως προς τα αποτελέσματα που λογικά μπορούν να προσδοκούν
 οι χρήστες των προαναφερθεισών στατιστικών
 ότι φαίνεται ενδεδειγμένο να προβλεφθούν εξαιρέσεις για ορισμένα κράτη
 μέλη, ώστε να ληφθούν υπόψη οι ιδιαίτερες τεχνικές δυσχέρειες που
 αντιμετωπίζονται από τα κράτη αυτά ως προς τη συλλογή ορισμένων τύπων
 πληροφοριών, με την προϋπόθεση να μην επηρεάζεται η ποιότητα των
 στατιστικών πληροφοριών
 ότι η Επιτροπή Στατιστικού Προγράμματος που θεσπίστηκε με την απόφαση
 του Συμβουλίου 89/382/ΕΟΚ, Euratom^ έχει εκφράσει ευνοϊκή γνώμη ως
 προς την πρόταση της Επιτροπής,
 ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 Άρθρο J
 Γενικές διατάξεις
 Τα κράτη μέλη και η Επιτροπή, εντός του πλαισίου των αντιστοίχων
 αρμοδιότηταTM τους, θα καταρτίσουν κοινοτικές στατιστικές ως προς το
 3 ΕΕ αριθ. L 219, 28.8.1993, σ. 1.
 4 ΕΕ αριθ. L 181, 28.6.1989, σ. 47.
 ---pagebreak--- επίπεδο και τη διάρθρωση του εργοδοτικού κόστους εργασίας στον τομέα
 των οικονομικών δραστηριοτήτων ποχι ορίζονται στο άρθρο 3.
 Άρθρο 2
 Περίοδος αναφοράς
 Οι στατιστικές θα πρέπει να καταρτιστούν στη βάση της στατιστικής
 πληροφόρησης για το οικονομικό έτος 1996, σύμφωνα με τις ειδικές
 διατάξεις που αναφέρονται στο παράρτημα του παρόντος κανονισμού
 Άρθρο 3
 Πεδίο εφαρμογής
 Οι στατιστικές θα καλύψουν όλες τις οικονομικές δραστηριότητες που
 περιλαμβάνονται στους τίτλους Γ (Ορυχεία και λατομεία), Δ (Μεταποιητικές
 βιομηχανίες), Ε (Παροχή ηλεκτρικού ρεύματος, φυσικού αερίου και νερού),
 ΣΤ (Κατασκευές), Ζ (Χονδρικό και λιανικό εμπόριο· επισκευή αυτοκινήτων
 οχημάτων, μοτοσικλετών και ειδών προσωπικής και οικιακής χρήσης). Η
 (Ξενοδοχεία και εστιατόρια), στην ομάδα 63.3 (Δραστηριότητες ταξίδι.ωτικών
 πρακτορείων και επιχειρήσεων οργανωμένων εκδρομών [Tour operators]·
 δραστηριότητες παροχής τουριστικής βοήθειας π.δ.κ.α.) του τίτλου Θ
 (Μεταφορές, αποθήκευση και επικοινωνίες), στα τμήματα 65 (Ενδιάμεσοι
 χρηματοπιστωτικοί οργανισμοί, με εξαίρεση τις ασφαλιστικές εταιρείες και
 τα ταμεία συντάξεων) και 66 (Ασφαλιστικά και συνταξιοδοτικά ταμεία.
 εκτός από την υποχρεωτική κοινωνική ασφάλιση) του τίτλου 1 (Ενδιάμεσοι
 χρηματοπιστωτικοί μηχανισμοί) και στον τίτλο Κ (Διαχείριση ακίνητης
 περιουσίας, εκμίσθωση και επιχειρηματικές δραστηριότητες) της
 Ονοματολογίας των Οικονομικών Δραστηριοτήτων στην Ευρωπαϊκή
 Κοινότητα, που θα καλείται στο εξής: «NACE Αναθ. 1» που θεσπίστηκε με
 τον κανονισμό (ΕΟΚ) αριθ. 303?'90 με την επιφύλαξη των γενικών
 διατάξεων που περιλαμβάνονται στο παράρτημα του παρόντος κανονισμού
 ι
 Άρθρο 4
 Απαιτήσεις παροχής πληροφοριών
 Η συγκέντρωση στατιστικών επί του κόστους εργασίας θα βασίζεται σε
 οιεσδήποτε από τις στατιστικές που προσδιορίζονται στον κανονισμό (ΕΟΚ)
 696/93 και θα παρέχονται πληροφορίες αναφερόμενες στις τοπικές μονάδες
 καταταγμένες κατά την κύρια δραστηριότητα τους, κατά περιφέρεια
 τουλάχιστον στο επίπεδο 1 της Ονοματολογίας των γεωγραφικών μονάδων
 στατιστικής (NUTS 1), που έχει καταρτιστεί από την Επιτροπή (Eurostat).
 και κατά τάξη μεγέθους ανάλογα με τον αριθμό απασχολουμένων στην
 επιχείρηση από την οποία εξαρτώνται οι τοπικές μονάδες. Πληροφοριακά
 στοιχεία θα ζητηθούν μόνο από επιχειρήσεις που απασχολούν τουλάχιστον
 10 άτομα.
 ΕΕ αριθ. L 293, 24.10.1990, σ. 1, κανονισμός όπως τροποποιήθηκε από τον
 κανονισμό (ΕΟΚ) αριθ. 761/93 της 24ης Μαρτίου 1993, ΕΕ αριθ. L
 83,03.04.1993, σ. 1.
 ΕΕαριθ. L 76, 30.3.1993, σ. 1.
 ο-
 ---pagebreak--- Άρθρο 5
 Χαρακτηριστικά των ζητουμένων πληροφορκόν
 Τα συλλεγόμενα στοιχεία αναφέρονται:
 1. Στο συνολικό κόστος εργασίας όπου θα περιλαμβάνονται: η άμεση
 αμοιβή· οι πριμοδοτήσεις και τα επιδόματα· οι πληρωμές


text:
για μη
 εργασθείσες ημέρες· η αποζημίαχιη λόγιο απόλυσης- ωφελήματα σε
 είδος· όλες οι σχετικές δαπάνες, συμπεριλαμβανομέναιν των
 υποχρεωτικών και καθιερωμένων εργοδοτικών εισφορών κοινωνικής
 ασφάλισης και άμεσων κοινωνικών ωφελημάτων· κόστος
 επαγγελματικής κατάρτισης· λοιπές δαπάνες και κάθε είδους φόροι
 και επιδοτήσεις που συνδέονται άμεσα με το κόστος εργασίας·
 2. στο σύνολο του απασχολούμενου προσωπικού και
 3. στο χρόνο εργασίας.
 με την επιφύλαξη των ειδικών διατάξεων που αναφέρονται στο παράρτημα
 του παρόντος κανονισμού.
 Άρθρο 6
 Συλλογή στοίχε ίων
 1. θα διεξαχθεί έρευνα, μέσω των κατάλληλων στατιστικών υπηρεσιών
 των κρατών μελών, τα οποία θα εκπονήσουν τις κατάλληλες
 μεθόδους για τη συλλογή των πληροφοριών.
 2. Οι εργοδότες και λοιπά άτομα από τα οποία θα απαιτείται παροχή
 πληροφοριών, θα απαντήσουν στα ερωτήματα κατά τρόπο ειλικρινή,
 πλήρη και εντός των οριζομένων χρονικών ορίων. Τα κράτη μέλη
 θα λάβουν τα κατάλληλα μέτρα για να αποφευχθεί κάθε παράβαση
 της υποχρέωσης παροχής των πληροφοριών που αναφέρονται στο
 άρθρο 5.
 3. Η έρευνα δεν χρειάζεται να εκτελεστεί, αν τα κράτη μέλη διαθέτουν
 πληροφορίες από άλλες κατάλληλες πηγές ή αν τα κράτη μέλη είναι
 σε θέση να υποβάλουν εκτιμήσεις των αναγκαίων στοιχείων'
 χρησιμοποιώντας μεθόδους εξαγωγής στατιστικών στοιχείων κατά
 συμπερασμόν, όταν μερικά ή όλα τα χαρακτηριστικίχ δεν
 παρατηροτ'ίνται σε όλες τις μονάδες για τις οποίες πρέπει να
 καταρτιστούν οι στατιστικές. Οι πληροφορίες από άλλες κατάλληλες
 πηγές ή εκτιμήσεις των ζητουμένων στοιχείων μπορούν να
 χρησιμοποιηθούν μόνον εφόσον είναι τουλάχιστον ίσης αξίας με τις
 απαιτήσεις της έρευνας όσον αφορά την ακρίβεια, την ποιότητα και
 την ενημερότητα.
 4. Η επιβάρυνση που θα προκύψει για τις επιχειρήσεις, ιδίως τις
 μικρού και μεσαίου μεγέθους, καθίός και οι απαιτήσεις
 αντιπροσωπευτικότητας σύμφωνα με το Αρθρο 7, θα πρέπει να
 ληφθεί υπόψη από τα κράτη μέλη κατά την από μέρους τους
 επιλογή και συνδυασμό τατν πηγών και τη χρήση εκτιμήσεων που
 αναφέρονται στην παράγραφο 3.
 ---pagebreak--- 5. Τα κράτη μέλη θα διαβιβάσουν στην Επιτροπή (Eurostat) μόλις τους
 ζητηθεί, όλες τις πληροφορίες, ιδίως εκείνες που ας>ορούν τις
 μεθοδολογίες, που χρειάζονται για την εφαρμογή του παρόντος
 κανονισμοί».
 Άρθρο 7
 Αντιπροσωπευτικότητα
 Η αξιοπιστία και η συγκρισιμότητα με υψηλό επίπεδο ποιότητας, θα
 επιτευχθούν μέσω της χρήσης μεγέθους δειγμάτων, που θα επιτρέπουν να
 μην υπάρχει υπέρβαση του 3% όσον αφορά το σχετικό τυπικό σφάλμα για
 την μεταβλητή «ωριαίο κόστος εργασίας» ανά τμήμα της NACE Αναθ. 1.
 Άρθρο 8
 Επεξεργασία αποτελεσμάτίον
 Οι στατιστικές υπηρεσίες των κρατών μελών θα επεξεργαστούν τις
 απαντήσεις στις ερωτήσεις που αναφέρονται στο άρθρο 6 (2) ή τις
 πληροφορίες από άλλες πηγές, όπως αναφέρονται στο άρθρο 6 (3). ώστε να
 επιτύχουν συγκρίσιμα αποτελέσματα.
 Άρθρο 9
 Διαβίβαση αποτελεσμάτων
 Τα αποτελέσματα θα πρέπει να διαβιβαστούν εντός περιόδου 18 μηνών από
 το τέλος του ημερολογιακού έτονς που αντιστοιχεί στην περίοδο αναφοράς,
 συμπεριλαμβανομένων των στοιχείων που θα έχουν χαρακτηριστεί
 εμπιστευτικά από τα κράτη μέλη, σύμφωνα με την εσωτερική νομοθεσία ή
 πρακτική που αφορά τον εμπιστευτικό χαρακτήρα των στατιστικών
 στοιχείων, σύμφωνα με τις διατάξεις του κανονισμού (Euratom, ΕΟΚ) αριθ.
 1588/90 ? επί της διαβίβασης στοιχείων που υπόκεινται στο στατιστικό
 απόρρητο προς την Στατιστική Υπηρεσία των Ευρωπαϊκών Κοινοτήτων.
 Άρθρο 10
 Κανόνες εφαρμογής
 Οι κανόνες εφαρμογής του παρόντος κανονισμού, ιδίως:
 οι


text:
ορισμοί που θα πρέπει να χρησιμοποιηθούν,
 τα επίπεδα κατανομής που θα ισχύσουν όσον αφορά τις μεταβλητές,
 οι κατευθυντήριες γραμμές ως προς την ακρίβεια και θέματα
 ποιότητας,
 οι ενδεδειγμένες μορφές των διαβφαζομένων μεταβλητών και
 τα αποτελέσματα που θα πρέπει να διαβιβαστούν
 θα οριστούν σύμφωνα με τη διαδικασία του άρθρου 11.
 7 ΕΕ αριθ. L 151, 15.06.1990, σ. 1
 ---pagebreak--- Άρθρο II
 Λιαδικασία
 Η Επιτροπή θα επικουρείται από την Επιτροπή Στατιστικοί) Προγράμματος
 που έχει θεσπιστεί με την Απόφαση του Συμβουλίου αριθ. 89/382/ΕΟΚ,
 Euratom § που θα αναφέρεται στο εξής ο>ς «η επιτροπή».
 Ο εκπρόσωπος της Ευρωπαϊκής Επιτροπής θα υποβάλλει στην επιτροπή
 σχέδιο των μέτρων που πρόκειται να ληφ>θούν. Η επιτροπή θα εκδοσει τη
 γνώμη της επί του σχεδίου, εντός χρονικού ορίου που θα ορίσει ο
 πρόεδρος, ανάλογα με τον επείγοντα χαρακτήρα του θέματος. Η γνώμη θα
 εκδοθεί με την πλειοψηφία που ορίζεται στο Αρθρο 148 (2) της Συνθήκης,
 για την περίπτωση αποφάσεων από τις οποίες ζητείται από το Συμβούλιο
 να εγκρίνει πρόταση της Ευρωπαϊκής Επιτροπής. Οι ψήφοι των
 εκπροσώπων των κρατών μελών εντός της επιτροπής θα σταθμίζονται με
 τον τρόπο που ορίζεται στο εν λόγιο άρθρο. Ο πρόεδρος δεν ψηφίζει.
 Η Ευρωπαϊκή Επιτροπή θα εγκρίνει μέτρα άμεσης εφαρμογής. Εντούτοις,
 αν τα μέτρα αυτά δεν είναι σύμφωνα με τη γνώμη της επιτροπής, θα
 κοινοποιηθούν τη συνέχεια από την Ευρωπαϊκή Επιτροπή προς το
 Συμβούλιο. Στην περίπτωση αυτή, η Επιτροπή θα αναστείλει την εφαρμογή
 των μέτρων που αποφάσισε για περίοδο τριών μηνών από την ημερομηνία
 κοινοποίησης.
 Το Συμβούλιο, ενεργώντας βάσει ενισχυμένης πλειοψηφίας, μπορεί να λάβει
 διαφορετική απόφαση εντός του χρονικού ορίου που αναφέρεται σε
 προηγούμενη παράγραφο.
 Άρθρο 12
 Έναρξη ισχύος
 Ο παρόν κανονισμός θα τεθεί σε ισχύ την 20ή ημέρα μετά τη δημοσίευση
 του στην Επίσημη Εφημερίδα των Ευρωπαϊκών Κοινοτήτων.
 Ο κανονισμός θα είναι δεσμευτικός στο σύνολο του και άμεσα εφαρμοστέος
 σε όλα τα κράτη μέλη.
 Βρυξέλλες,
 Για το Συμβούλιο
 Ο Πρόεδρος
 8 ΕΕ αριθ. L 181, 28.6.1989, σ. 47.
 ---pagebreak--- ΠΑΡΑΡΤΗΜΑ
 ΕΙΔΙΚΕΣ ΔΙΑΤΑΞΕΙΣ
 Ι. Εξαιρέσεις από την περίοδο αναφοράς (άρθρο 2)
 Για τη Σουηδία: το οικονομικό έτος 1997 με την προϋπόθεση παροχής
 εκτιμήσεων για το έτος αναφοράς 1996.
 II. Εξαιρέσεις από το πεδίο εφαρμογής της έρευνας (άρθρο 3)
 1. Για όλα τα κράτη μέλη: τμήμα 65.11.
 2. Για τη Γερμανία: τίτλος Κ. ομάδα 63.3 του τίτλου Θ
 3. Για την Ελλάδα: τίτλος Κ.
 4. Για τη Γαλλία: τμήμα 73 του τίτλου Κ.
 5. Για την Ιρλανδία: τίτλος Η.
 6. Για την Αυστρία: τίτλοι ΣΤ. Ζ, Η. ομάδα 63.3 του τίτλου θ.
 7. Για την Πορτογαλία, τίτλος Κ.
 III. Αναλυτικότερες πληροφορίες (άρθρο 5)
 Τα κράτη μέλη μπορούν να παράσχουν αναλυτικότερες πληροφορίες, ιδίως
 κάνοντας διάκριση μεταξύ χειρονακτών και μη χειρονακτών εργαζομένων
 ή καλύπτοντας μονάδες με λιγότερους των 10 εργαζομένων.
 Για να ληφθο\>ν υπόψη οι ιδιαίτερες περιστάσεις σχετικά μ.ε την
 αρθροιστική συγκέντρωση των αποτελεσμάτων σε εθνικό επίπεδο, με την
 προϋπόθεση ότι δεν θα επηρεαστεί η ποιότητα της στατιστικής
 πληροφόρησης, η Γερμανία μπορεί να καταρτίσει χωριστές στατιστικές για
 την Ομοσπονδιακή Δημοκρατία της Γερμανίας, περιλαμβανομένων του
 Δυτικού Βερολίνου, ως είχαν πριν από τις 3 Οκτωβρίου 1990 και για τα


text:
νέα Lander, συμπεριλαμβανομένου του Ανατολικού Βερολίνου. Οι διατάξεις
 του άρθρου 7 ως προς την αντιπροσωπευτικότητα θα εφαρμοστούν χωριστά
 για κάθε αθροιστικό μέγεθος.
 n
 ---pagebreak--- ΔΗΜΟΣΙΟΝΟΜΙΚΟ ΔΕΛΤΙΟ ΑΡΚΜ
 1. ΤΙΤΛΟΣ ΤΗΣ ΔΡΑΣΗΣ
 Σχέδιο κανονισμού του Συμβουλίου σχετικά με την κατάρτιση
 στατιστικών για το επίπεδο και διάρθρωση του κόστους εργασίας.
 2. ΣΧΕΤΙΚΑ ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ
 Γραμμή Β5-6000
 3. ΝΟΜΙΚΗ ΒΑΣΗ
 Αρθρο 213 της συνθήκης.
 4. ΠΕΡΙΓΡΑΦΗ ΤΗΣ ΔΡΑΣΗΣ
 4.1 Γενικός στόχος της δράωις
 Σκοπός του παρόντος κανονισμού του Συμβουλίου είναι να θέσει
 στη διάθεση όλων των χρηστών κοινοτικές στατιστικές για το
 επίπεδο και τη διάρθρωση του κόστους εργασίας στην Ευρωπαϊκή
 Ένωση. Τα στοιχεία αυτά έχουν ουσιαστική σημασία για τη
 χάραξη, την παρακολούθηση και την αξιολόγηση των πολιτικών
 που εφαρμόζονται σε περιφερειακό, εθνικό και κοινοτικό επίπεδο
 στον οικονομικό και τον κοινωνικό τομέα, καθώς και στον τομέα
 της αγοράς εργασίας. Από το 1959 και μετά πραγματοποιήθηκε,
 βάσει σχετικών κανονισμών του Συμβουλίου, σειρά ειδικών
 κοινοτικών ερευνών για το κόστος εργασίας στη βιομηχανία, το
 εμπόριο, τον τραπεζικό και τον ασφαλιστικό τομέα.
 Η διεξαγωγή της έρευνας αυτής σε επίπεδο Ευρωπαϊκής Ένιοσης
 αποτελεί ένα από τα σχέδια προτεραιότητας του στατιστικού
 προγράμματος - πλαισίου της Κοινότητας για την περίοδο 1993*
 1997 (ΕΕ αριθ. L 219 της 28.8.1993).
 4.2 Χρονική διάρκεια της δράωις και προβλεπόμενες ρυθμίσεις για την
 ανανέχυσΊ) ή την παράταοι) της
 Μεμονωμένη (εφάπαξ) δράση σύμφχονα με το σχέδιο κανονισμού
 (Ευρατόμ/ΕΟΚ) του Συμβουλίου σχετικά με τις στατιστικές για το
 επίπεδο και τη διάρθρωση του κόστους εργασίας (συλλογή και
 επεξεργασία στοιχείων και διαβίβαση των αποτελεσμά^ον στην
 Eurostat) για την περίοδο 1997-1999
 \2>
 ---pagebreak--- 5. ΚΑΤΑΤΑΞΗ ΤΩΝ ΔΑΠΑΝΩΝ/ΕΣΟΔΩΝ
 5.1. Μη υποχρεωτικές δαπάνες
 5.2. Λιαχωριζόμενες πιστώσεις
 5.3. Είδος τ(ον εσόδων
 Η πώληση στατιστικών προϊόντων (βάσεις δεδομένων και εκδόσεις)
 καλύπτει μέρος του κόστους παραγωγής.
 6. ΕΙΔΟΣ ΤΩΝ ΔΑΠΑΝΩΝ/ΕΣΟΔΩΝ
 Η συμβολή της Επιτροπής στις δαπάνες των κρατών μελών
 αντιπροσωπεύει μέρος μόνο της πραγματικής δαπάνης συλλογής των
 στοιχείων - της τάξης του 26% -, δεδομένου ότι η στατιστική
 δραστηριότητα της Επιτροπής διέπεται σε ιδιαίτερα μεγάλο βαθμό από
 την αρχή της επικουρικότητας, με αποτέλεσμα οι δαπάνες λειτουργίας και
 διοίκησης να βαρύνουν σχεδόν αποκλειστικά τις εθνικές αρχές. Ωστόσο,
 η προβλεπόμενη δαπάνη έχει μεγάλη σημασία για την προώθηση της
 τυποποίησης των συλλεγόμενων δεδομένων, την επεξεργασία τους και την
 διαβίβαση τους στην Eurostat.
 Συγχρηματοδότηση από το δημόσιο (προϋπολογισμοί των εθνικών
 στατιστικών υπηρεσιών) και τον ιδιωτικό τομέα (έσοδα από πωλήσεις
 στατιστικών προϊόντων).
 7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΣΤΙΣ ΠΙΣΤΩΣΕΙΣ ΠΑΡΕΜΒΑΣΗΣ
 (ΜΕΡΟΣ Β ΤΟΥ ΠΡΟΫΠΟΛΟΓΙΣΜΟΥ)
 7.1 Τρόπος υπολογισμού του συνολικού κόστους της δράσης
 (προσδιορισμός του κόστους ανά μονάδα)
 Το ποσό που θα ληφθεί από τον κοινοτικό προϋπολογισμό για την
 υλοποίηση του σχεδίου με σκοπό την επέκταση των υφισταμένων
 συστημάτων συλλογής στοιχείων ή τη διεξαγωγή νέων ερευνούν
 σχετικά με το κόστος εργασίας.
 26% των δαπανών λειτουργίας για τα δύο/τρία έτη του σχεδίου:
 διεξαγωγή της έρευνας (1997) και διαβίβαση των στοιχείων στην
 Eurostat (1998/1999).
 Φύση τα>ν δαπανών που βαρύνουν τα κράτη μέλη: κατάρτιση των
 ερωτηματολογίων, συμμετοχή στις δαπάνες συλλογής, επεξεργασίας
 και διάδοσης των στοιχείων και άλλες δαπάνες λειτουργίας
 Το σύνολο της δράσης αντιπροσωπεύει, για όλα τα κράτη μέλη,
 μέση δαπάνη ύψους 7,2 εκατομμυρίων ECU περίπου.


text:
Συνολική συμβολή στις δαπάνες των κρατών μελών (26% του συνόλου)
 (1,872 εκατομμύρια ECU)
 Η
 ---pagebreak--- 7.2 Κατανομή του κόστους της δράωις (σε εκατ. ECU)
 1997 1998 1999 Σύνολο
 Κράτος μέλος 1,872 1,872
 Σύνολο 1,872 1,872
 • Ί υ ,„' " ι ,11 m u u i ' m m s'.'.'.MijfuuimimffiD'inn'
 xa *&ast
 7.3 Λειτουργικό κόστος των μελετούν, εμπειρογνωμώνων, κλπ. που
 περιλαμβάνεται στο μέρος Β του προϋπολογισμού (σε εκατ. ECU)
 1997 1998 1999 Σύνολο
 Συνεδριάσεις
 εμπειρογνωμώνων 0,05 0,05 0,05 0,15
 Πληροφόρηση και
 δημοσίευση 0,05 0,05 0,1
 Σύνολο
 ι Ι Μ,1
 0,05
 Ι ι'Ι ' ",'
 ο,ι ο,ι 0,25
 7.4 Ενδεικτικό χρονοδιάγραμμα των πιστίΰσεων ανάληψης
 υποχρε(όσεων και των πκπ(ύσε«ϊν πληρωμών
 Η έρευνα θα πραγματοποιηθεί το 1997 και τα αποτελέσμ,ατα
 θα διαβιβαστούν στην Eurostat το 1998/99. Οι πληρωμές
 προτείνεται να πραγματοποιηθούν σε τρεις φάσεις: τα δύο
 πρώτα τμήματα ως συμμετοχή στις δαπάνες συλλογής και
 επεξεργασίας των στοιχείων (1997) και το τρίτο τμήμα κατά
 την παραλαβή των αποτελεσμάτων. Το τελευταίο τμήμα θα
 καταβληθεί είτε το 1998 είτε το 1999, ανάλογα με το αν η
 διαβίβαση των στοιχείων στην Eurostat γίνει το 1998 ή 1999.
 1
 1ι Ι.1,,,"Λ, ι Ι Ή Ι,Ί "Ι MÎ-mÎJL Itlil'MII't*1 Ι'-ι I,""1 |iT'1«VilllttBtte "r •
 ' • I;IT—>• "HÎ ι ι·ι ' ,ιι m , f : m i a t t -
 1997 1998 1999 Σύνολο
 Πιστώσεις 1,872 εκατ. 1,872 εκατ.
 ανάληψης ECU ECU
 υποχρεώσεων
 Πιστώσεις 0,561 εκατ. 0,750 εκατ. 0,561 εκατ. 1,872 εκατ.
 πληρωμών ECU ECU ECU ECU
 30% 40% 30%
 ('""""•' •" :>.L.Iltl!.-' Ι.ΙΜΙΙΙΙ,Ι'
 8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ
 ΑΠΑΤΗΣ (ΚΑΙ ΑΠΟΤΕΛΕΣΜΑΤΑ ΤΗΣ ΕΦΑΡΜΟΓΗΣ ΤΟΥΣ)
 Τα ποσά που προβλέπουν οι συμβάσεις και οι συμφωνίες που θα
 συνάψει η Επιτροπή θα καταβληθούν μόνον κατόπιν της σύνταξης
 ---pagebreak--- λεπτομερών εκθέσεων για την ολοκλήρωση των προβλεπόμενων
 εργασιών ή βάσει των αποτελεσμάτων που θα επιτευχθούν.
 9. ΣΤΟΙΧΕΙΑ ΤΗΣ ΑΝΑΛΥΣΗΣ
 ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ
 9.1. Ειδικοί και ποσοτικοί στόχοι, πληθυσμός στον οποίο
 απευθύνεται η δράση
 Σκοπός του παρόντος κανονισμού του Συμβουλίου είναι η
 κατάρτιση συγκρίσιμων στατιστικών για το επίπεδο και τη
 διάρθρωση του κόστους εργασίας στην Ευρωπαϊκή Ένωση.
 Στο πλαίσιο των κατευθυντήριων γραμμών που
 διατυπώθηκαν στην Λευκή Βίβλο για την ανάπτυξη, τΐ)ν
 ανταγωνιστικότητα και την απασχόληση, καθώς και των
 συμπερασμάτων της συνόδου κορυφής του Έσσεν, οι
 στατιστικές αυτές είναι απαραίτητες για τη χάραξη, την
 παρακολούθηση και την αξιολόγηση των περιφερειακών,
 εθνικών και κοινοτικών πολιτικών, ιδίως ως μέσο για την
 ανάλυση της ανάπτυξης, της ανταγωνιστικότητας, της
 απασχόλησης και της προόδου της οικονομικής και
 κοινωνικής συνοχής, καθώς και για τη διενέργεια
 αξιόπιστων συγκρίσεων μεταξύ των κρατών μελών και των
 περιφερειών της Ευρωπαϊκής Κοινότητας.
 9.2. Αιτιολόγηση της δράωις
 Η ευθύνη για τη χρηματοδότηση της δράσης αυτής
 εναπόκειται κυρίως στα κράτη μέλη (βλ. σημείο 6
 παραπάνω), τα οποία διαθέτουν κατάλληλα συγκροτημένη
 δομή για τη συλλογή και την επεξεργασία των στοιχείων.
 Ωστόσο, η διάθεση πόρων από τον κοινοτικό
 προϋπολογισμό θεωρείται αναγκαία τόσο για τις χώρες που
 θα διεξαγάγουν αυτό το είδος έρευνας για πρα'πη φορά όσο
 και για εκείνες που πρέπει να προσαρμόσουν τις
 υφιστάμενες έρευνες στις κοινοτικές ανάγκες. Σκοπός αυτής
 της οικονομικής συμβολής είναι η συγχρηματοδότηση μέρους


text:
των δαπανών που θα γίνουν για τη συλλογή και την
 επεξεργασία των στοιχείων.
 Η δράση αυτή έχει τέσσερις στόχους:
 - να παράσχει στα κοινοτικά όργανα τα ποσοτικά στοιχεία
 που τους είναι απαραίτητα για την κατάρτιση, την
 παρακολούθηση και την αξιολόγηση κάθε προγράμματος
 δράσης σύμφωνα με το άρθρο 3 (2) του δημοσιονομικού
 κανονισμού: "συμβάλλει, με τον τρόπο αυτό, στην
 αποτελεσματικότερη και ορθότερη χρησιμοποίηση του
 κοινοτικού προϋπολογισμού" -
 lb
 ---pagebreak--- - να παράσχει στις εθνικές κυβερνήσεις συγκρίσιμα
 στατιστικά στοιχεία για όλα τα κράτη μέλη, με. σκοπό
 την αξιολόγηση και την παρακολούθηση της προόδου τα>ν
 κοινοτικών πολιτικών -
 - να παράσχει στους αρμόδιους για τη λήψη πολιτικών,
 οικονομικών και κοινωνικών αποφάσεων στην Κοινότητα
 τα στοιχεία που τους είναι απαραίτητα για τη λήψη και
 την αξιολόγηση των αποφάσεων τους στους αντίστοιχους
 τομείς: αποτελεί, συνεπώς, ουσιαστικό στοιχείο της
 ευρωπαϊκής αγοράς πληροφοριών -
 - να παράσχει στην επιστημονική κοινότητα τις
 πληροφορίες που χρειάζεται για τη διεξαγωγή περαιτέρω
 αναλύσεων και την λήψη περισσότερων πληροφοριών για
 την οικονομική και κοινωνική ζωή μέσα στην Κοινότητα.
 Τα αποτελέσματα της δράσης θα συμβάλουν στη βελτίωση
 των στατιστικών πληροφοριών που χρησιμοποιούνται στα
 πλαίσια των εργασιών που συνδέονται με την κοινωνική
 πολιτική, την οικονομική συνοχή και τη σύγκλιση στην
 εσωτερική αγορά.
 Τα στατιστικά στοιχεία συλλέγονται με ένα σύσττιμα που
 βασίζεται σε μεγάλο βαθμό στην αρχή της επικουρικότητας.
 Στα πλαίσια αυτά, η συλλογή των στοιχείων σε κάθε
 κράτος μέλος γίνεται σύμφωνα με τα εθνικά τους
 συστήματα. Το Κοινοτικό Στατιστικό Πρόγραμμα αποτελεί
 αναπόσπαστο μέρος των εθνικών στατιστικών
 προγραμμάτων, συμβάλλοντας έτσι στη δημιουργία ενός
 ευρωπαϊκού στατιστικού χώρου.
 Οι προοπτικές πολλαπλασιαστικών αποτελεσμάτων είναι
 σχετικά μικρές. Ωστόσο, τα στοιχεία τη συλλογή των
 οποίων προβλέπει το σχέδιο κανονισμού έχουν ιδιαίτερο
 ενδιαφέρον, δεδομένου ότι θα δώσουν τη δυνατότητα στους
 χρήστες να πραγματοποιούν διεθνείς συγκρίσεις όσον αφορά
 το επίπεδο και τη διάρθρωση του κόστους εργασίας.
 Τα ειδικά αποτελέσματα της δράσης είναι δυνατόν να
 επηρεαστούν αν ορισμένα κράτη μέλη - ή η Επιτροπή - δεν
 κατορθώσουν να αποδεσμεύσουν τους πόρους που είναι
 απαραίτητοι για την εξασφάλιση της επιτυχίας της
 9.3. Παρακολούθΐΐωι και αξιολόγηση της δράωις
 Η δράση εντάσσεται στο πλαίσιο του Κοινοτικού
 Στατιστικού Προγράμματος, το οποίο αποτελεί αντικείμενο
 διαρκούς παρακολούθησης με τη βοήθεια συνοπτικού πίνακα
 που καθορίζει τους στόχους και τους πόρους που είναι
 απαραίτητοι για κάθε σχέδιο, ανάλογα με τη σχέση
 στόχου/απόδοσης. Στις αρχές κάθε έτους, η Eurostat
 ---pagebreak--- συντάσσει έκθεση σχετικά με την πρόοδο που σημείωσε το
 πρόγραμμα κατά τη διάρκεια του προηγούμενου έτους. Η
 έκθεση αυτή περιλαμβάνει τα εξής τρία μέρη:
 το πρώτο μέρος συνοψίζει τους κυριότερους στόχους που
 επιτεύχθηκαν κατά τη διάρκεια του έτους για κάθε
 πολιτική -
 το δεύτερο μέρος περιγράφει το στόχο κάθε σχεδίου και τα
 αποτελέσματα που επιτεύχθηκαν -
 το τρίτο μέρος παρέχει στατιστικά στοιχεία για τη χρήση
 των ανθρώπινων, δημοσιονομικών, μηχανογραφικών και
 διοικητικών πόρων κατά τη διάρκεια του προηγούμενου
 έτους.
 10. ΛΙΟΙΚΗΤΙΚΕΣ ΛΑΠΑΝΕΣ (ΜΕΡΟΣ Α ΤΟΥ ΤΜΗΜΑΤΟΣ III
 ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)
 10.1. Επιπτώσεις στον αριθμό του προσωπικού;
 Τύπος Προσωπικό που θα Από το οποίο Διάρκεια
 προσωπικού διατεθεί
 Μόνιμοι Έκτακτοι Χρησιμο Χρησιμο
 ποιώντας ποιώντας
 πόρους επιπρό
 που σθετους
 υπάρχουν πόρους
 στην
 υπόψη ΓΔ
 ή
 υπηρεσία


text:
Μόνιμο Α 0,5 0 0.5 0 1997-98
 προσωπικό Β 0,5 0 0.5 0
 ή έκτακτοι C 0 0 0 0
 υπάλληλοι
 Αλλοι πόροι 0 0 0
 Σύνολο 1 0 1 0
 18"
 ---pagebreak--- 10.2. Συνολικός χρηματοοικονομικός αντίκτυπος ταχν επιπρό<τΘετ«ϊν
 ανθρώπινων πόρων
 ECU
 Ποσό Μέθοδος υπολογισμού
 Μόνιμο προσωπικό 0
 'Εκτακτοι υπάλληλοι 0
 Αλλοι πόροι 0
 Σύνολο °
 10.3 Αντίκτυπος στο λοιπό λειτουργικό κόστος
 ECU
 Γραμμή Ποσό Μέθοδος \>πολογισμού
 προϋπολογισμοί» ^ _^___^__
 Σύνολο 0
 ' • ' . ^ W — — Ι • Ill Ι. Ι .,, J, . i l
 ν\
 ---pagebreak--- ΑΕΛΤΙΟ ΑΞΙΟΛΟΓΗΣΗΣ ΑΝΤΙΚΤΥΠΟΥ
 ΑΝΤΙΚΤΥΠΟΣ ΤΗΣ ΠΡΟΤΑΣΗΣ ΣΤΙΣ ΕΠΙΧΕΙΡΗΣΕΙΣ
 ΚΑΙ, ΕΙΔΙΚΟΤΕΡΑ, ΣΤΙΣ ΜΙΚΡΟΜΕΣΑΙΕΣ (MME)
 ΤΙΤΛΟΣ ΤΗΣ ΠΡΟΤΑΣΗΣ: ΣΧΕΑΙΟ ΚΑΝΟΝΙΣΜΟΥ ΤΟΥ
 ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ
 ΚΑΤΑΡΤΙΣΗ ΣΤΑΤΙΣΤΙΚΩΝ ΓΙΑ ΤΟ
 ΕΠΙΠΕΑΟ ΚΑΙ ΤΗ ΑΙΑΡΘΡΩΣΗ ΤΟΥ
 ΚΟΣΤΟΥΣ ΕΡΓΑΣΙΑΣ ΣΤΗ ΒΙΟΜΗΧΑΝΙΑ
 ΚΑΙ ΤΟΝ ΤΟΜΕΑ ΤΩΝ ΥΠΗΡΕΣΙΩΝ
 Η ΠΡΟΤΑΣΗ:
 1. Λαμβανομένης υπόψη της αρχής της επικουρικότητας, γιατί είναι
 αναγκαία η θέσπιση κοινοτικής νομοθεσίας στον τομέα αυτό και ποιοι
 είναι οι κυριότεροι στόχοι της;
 Η Επιτροπή, για την εκτέλεση των καθηκόντων της στους τομείς των
 οικονομικών και κοινωνικών υποθέσεων, και, ιδίως, της απασχόλησης και
 των συνθηκών εργασίας, χρειάζεται συγκρίσιμα πληροφοριακά στοιχεία
 για το επίπεδο και τη διάρθρωση του κόστους εργασίας στα κράτη μέλη
 της Ευρωπαϊκής Ένωσης. Η ανάγκη αυτή έγινε εντονότερη λόγιο των
 νέων κατευθύνσεων που διατυπώθηκαν στη Λευκή Βίβλο για την
 ανάπτυξη, την ανταγωνιστικότητα και την απασχόληση.
 Τα στοιχεία για το κόστος εργασίας είναι απολύτως απαραίτητα για τον
 καθορισμό και την αξιολόγηση των κοινωνικών πολιτικών και μέτρων
 που αφορούν στην αγορά εργασίας τόσο σε εθνικό όσο και σε κοινοτικό
 επίπεδο.
 Τα στατιστικά στοιχεία που υπάρχουν στα κράτη μέλη δεν επιτρέπουν
 την διενέργεια αξιόπιστων συγκρίσεων λόγω, κυρίως, των διαφορών που
 υπάρχουν όσον αφορά τη φύση των ερευνούν και τις υπάρχουσες πηγές
 στοιχείων, τα νομικά συστήματα και τις διοικητικές πρακτικές. Σύμχρωνα
 με την αρχή της επικουρικότητας, η ευθύνη για τον εν γένει σχεδιασμό
 των προς κατάρτιση στατιστικών για το κόστος εργασίας σε επίπεδο
 Ευρωπαϊκής Ένωσης ανήκει από κοινού στην Επιτροπή και τα κράτη
 μέλη. Αντικειμενικός σκοπός είναι να επιτευχθεί η συγκρισιμότητα των
 στοιχείων, μέσω ενός κοινού ορισμού των εννοιών και ταξινομήσεων, και
 να εντοπιστούν τα πληροφοριακά στοιχεία που χρειάζονται οι κυριότεροι
 χρήστες, δηλαδή τα κοινοτικά όργανα, οι εθνικές κυβερνήσεις, οι
 περιφερειακές και τοπικές αρχές, οι διεθνείς οργανισμοί, οι εργοδοτικές
 και εργατικές ενώσεις και οι ερευνητικοί φορείς. Αυτό πρέπει να γίνει
 χωρίς να επιδιωχθεί η εναρμόνιση των μεθόδων που χρησιμοποιούν τα
 κράτη μέλη για τη συλλογή των στοιχείων. Πράγματι, η συλλογή των
 στοιχείων αυτή καθεαυτή και οι μέθοδοι που χρησιμοποιούνται προς τον
 σκοπό αυτό είναι ευθύνη των κρατών μελ(όν.
 Ιο
 ---pagebreak--- Ο ΑΝΤΙΚΤΥΠΟΣ ΣΤΙΣ ΕΠΙΧΕΙΡΗΣΕΙΣ
 2. Ποιους θα επηρεάσει η πρόταση;
 ποιους τομείς επιχειρήσεων;
 Οι στατιστικές θα καλύψουν τις επιχειρήσεις που περιλαμβάνονται στους
 τίτλους Γ (Ορυχεία και λατομεία), Δ (Μεταποιητικές βιομηχανίες), Ε
 (Παροχή ηλεκτρικού ρεύματος, φυσικού αερίου και νερού), ΣΤ
 (Κατασκευές), Ζ (Χονδρικό και λιανικό εμπόριο· επισκευή αυτοκινήτων
 οχημάτων, μοτοσικλετών και ειδών προσωπικής και οικιακής χρήσης), Η
 (Ξενοδοχεία και εστιατόρια), στην ομάδα 63.3 (Δραστηριότητες
 ταξιδιωτικών πρακτορείων και επιχειρήσεων οργανωμένων εκδρομών
 [Tour operators]· δραστηριότητες παροχής τουριστικής βοήθειας π.δ.κ.α.)


text:
του τίτλου θ (Μεταφορές, αποθήκευση και επικοινωνίες), στα τμήματα
 65 (Ενδιάμεσοι χρηματοπιστωτικοί οργανισμοί, με εξαίρεση τις
 ασφαλιστικές εταιρείες και τα ταμεία συντάξεων) και 66 (Ασφαλιστικά
 και συνταξιοδοτικά ταμεία, εκτός από την υποχρεωτική κοινωνική
 ασφάλιση) του τίτλου Ι (Ενδιάμεσοι χρηματοπιστωτικοί μηχανισμοί) και
 στον τίτλο Κ (Διαχείριση ακίνητης περιουσίας, εκμίσθωση και
 επιχειρηματικές δραστηριότητες), της Ονοματολογίας των Οικονομικών
 Δραστηριοτήτων στην Ευρωπαϊκή Κοινότητα (NAC3E αναφ. 1), με την
 επιφύλαξη των ειδικών διατάξεων που αναφέρονται στο παράρτημα του
 παρόντος κανονισμού.
 ποια μεγέθη επιχειρήσεων (ποιο είναι το ποσοστό των
 μικρομεσαύυν επιχειρήσεων);
 Στην έρευνα δεν θα συμμετάσχουν επιχειρήσεις που απασχολούν
 λιγότερους από 10 εργαζομένους, θα ζητηθούν πληροφοριακά στοιχεία
 μόνο για τις επιχειρήσεις που απασχολούν τουλάχιστον 10 άτομα
 Προβλέπεται να εξαχθούν αποτελέσματα για διάφορες τάξεις μεγέθους
 Για να μειωθεί ο φόρτος των επιχειρήσεων και των εθνικών στατιστικοί
 υπηρεσιών (ΕΣΥ), η έρευνα θα διεξαχθεί με δειγματοληψία. Τα σχέδια
 δειγματοληψίας θα καταρτιστούν από τις ΕΣΥ, οι οποίες, γενικά,
 χρησιμοποιούν διαφορετικούς συντελεστές δειγματοληψίας ανάλογα με το
 μέγεθος των στατιστικοί μονάδων που θα χρησιμοποιηθούν. Μεγάλο
 μέρος των ζητουμένων στα ερα)τηματολόγια πληροφοριών περιλαμβάνεται
 ήδη στα διοικητικά αρχεία τα>ν επιχειρήσεων, πράγμα που μ,ειώνει το
 φόρτο εργασίας. Ομοίως, τα αρχεία επιχειρήσεων/τοπικών μχ>νάδων
 περιλαμβάνουν επίσης ορισμένα από τα ζητούμενα πληροφοριακά
 στοιχεία.
 Στα κράτη μέλη τα οποία χρησιμοποιούν, σε διάφορους βαθμούς,
 υπάρχουσες πηγές στοιχείων, η επιβάρυνση των επιχειρήσεων θα είναι
 σημαντικά μικρότερη, διότι ορισμένες μεταβλητές θα ληφθούν από τις
 πηγές αυτές. Ο κανονισμός ορίζει ότι η έρευνα δεν χρειάζεται vet
 διεξαχθεί αν τα κράτη μέλη διαθέτουν πληροφορίες από άλλες
 κατάλληλες πηγές που είναι τουλάχιστον ίσης αξίας από πλευράς
 ακρίβειας, ποιότητας και ενημερότητας. Με την ίδια προϋπόθεση,
 ---pagebreak--- επιτρέπεται στα κράτη μέλη να προβαίνουν σε. εκτιμήσεις των ζητουμένων
 στοιχείων με τη χρησιμοποίηση μεθόδων εξαγωγής στατιστικών στοιχείων
 κατά συμπερασμόν, όταν μερικά ή όλα τα χαρακτηριστικά δεν
 παρατηρούνται σε όλες τις μονάδες για τις οποίες πρέπει να
 καταρτιστούν οι στατιστικές.
 Ακόμη και αν όλες οι απαιτούμενες πληροφορίες πρέπει να ληφθούν από
 τις επιχειρήσεις, ο φόρτος εργασίας θα τηρείται μέσα σε λογικά όρια,
 μειώνοντας τον κατάλογο των μεταβλητών σε μια επιλογή ευκόλως
 υπολογίσιμων ετήσιων αθροιστικών μεγεθών.
 οι επιχειρήσεις αυτές είναι εγκατεστημένες σε συγκεκριμένες
 γεωγραφικές περιοχές της Κοινότητας;
 Καταρχήν, οι επιχειρήσεις βρίσκονται σε όλες τις περιφέρειες και σε όλα
 τα κράτη μέλη. Ωστόσο, σε ορισμένες περιοχές της Ευρωπαϊκής Ένωσης
 κυριαρχούν οι μικρομεσαίες επιχειρήσεις. Για να καταρτιστούν
 λεπτομερέστεροι πίνακες σχετικά με το κόστος εργασίας σε περιφερειακό
 επίπεδο, ορισμένα στοιχεία ζητούνται σε επίπεδο NUTS 1.
 3. Ποια μέτρα πρέπει να λάβουν οι επιχειρήσεις για να συμμορφωθούν με
 την πρόταση;
 Οι μονάδες που θα περιληφθούν στις έρευνες θα κληθούν να απαντήσουν
 με ακριβή και πλήρη στοιχεία στα ερωτηματολόγια που θα τους
 αποσταλούν από τις εθνικές στατιστικές υπηρεσίες τους (και να
 επιστρέψουν τα ερωτηματολόγια μέσα στις προβλεπόμενες προθεσμίες).
 Ωστόσο, στα κράτη μέλη που χρησιμοποιούν, σε διάφορους βαθμούς,
 υπάρχουσες πηγές στοιχείων, η επιπλέον επιβάρυνση των επιχειρήσεων
 θα είναι σημαντικά μικρότερη.
 4. Ποιες αναμένεται να είναι οι οικονομικές επιδράσεις της πρότασης;
 Η πρόταση προφανώς προϋποθέτει ορισμένες δαπάνες στη συλλογή
 δεδομένων, για τις εθνικές στατιστικές υπηρεσίες και για τις επιχειρήσεις
 που απετέλεσαν αντικείμενο δειγματοληψίας. Όμως οι εν λόγω δαπάνες


text:
αντισταθμίζονται κατά πολύ από τις θετικές επιπτώσεις:
 στην απασχόληση
 στις επενδύσεις και τη δημιουργία νέων επιχειρήσεων
 στην ανταγωνιστική θέση των επιχειρήσε<σν
 Η ύπαρξη ενημερωμένων, ακριβών και συγκρίσιμων στοιχείων για το
 επίπεδο και τη διάρθρωση του κόστους εργασίας είναι απαραίτητη για
 την εφαρμογή και την αξιολόγηση της οικονομικής και κοινιονικής
 πολιτικής, καθώς και της πολιτικής υπέρ των επιχειρήσεχον. Από την
 άποψη αυτή, τα στατιστικά στοιχεία που θα συγκεντρωθούν βάσει του
 προτεινόμενου κανονισμού θα καταστήσουν δυνατή την καλύτερη
 κατανόηση της κατάστασης που επικρατεί στον τομέα της απασχόλησης
 και την (χπ,οτελεσματικότερη καταπολέμηση της ανεργίας και θα έχουν
 θετικά αποτελέσματα για τις επενδύσεις και την ανταγαννιστικότητα. Η
 ---pagebreak--- δυνατότητα πρόσβασης σε αξιόπιστα και ενημερωμένα στοιχεία, την οποία
 θα έχουν οι αρμόδιοι για τη λήψη αποφάσεων στον οικονομικό και
 κοινωνικό τομέα, θα τους επιτρέψει να κατανοήσουν καλύτερα τις
 κοινωνικοοικονομικές συνθήκες κάτω από τις οποίες εργάζονται και θα
 παράσχει στους εργοδότες τη δυνατότητα να καθορίσουν καλύτερα τη
 γενικότερη πολιτική των επιχειρήσεων.
 Ο σημαντικός αριθμός κοινοτικών μέτρων που αναμένεται να ωφεληθούν,
 κατά την εκτέλεση και την παρακολούθηση τους, (χπό την ύπαρξη
 ενημερωμένων στατιστικών για το κόστος εργασίας επιτρέπει την
 πρόβλεψη ότι τα οφέλη που θα προκύψουν θα υπερβαίνουν κατά πολύ
 το κόστος της δράσης αυτής.
 Περιλαμβάνει η πρόταση μέτρα με στόχο τη συνεκτίμηση του ειδικού
 χαρακτήρα των μικρομεσαίων επιχειρήσεων;
 Ναι. Για να μειωθεί ο αριθμός των μονάδων που θα συμμετάσχουν στην
 έρευνα, δεν περιλαμβάνονται σ'αυτήν οι μονάδες που απασχολούν
 λιγότερους από 10 εργαζομένους. Επιπλέον, το ποσοστό των
 μικρομεσαίων επιχειρήσεων που περιλαμβάνει η έρευνα είναι, γενικά,
 πολύ μικρότερο από εκείνο των μεγάλων επιχειρήσεων λόγο) των
 μεθόδων δειγματοληψίας που χρησιμοποιούνται σε εθνικό επίπεδο. Τέλος,
 στις αιτιολογικές σκέψεις και στο άρθρο 6, παράγραφος 4, του σχεδίου
 κανονισμού λαμβάνεται ρητά υπόψη η ειδική κατάσταση των
 μικρομεσαίων επιχειρήσεων. Η επιβάρυνση των επιχειρήσεων, και ιδίως
 των μικρομεσαίων, καθώς και οι απαιτήσεις αντιπροσωπευτικότητας θα
 ληφθούν υπόψη από τα κράτη μέλη κατά την επιλογή και το συνδυασμό
 των πηγών τους, καθώς και κατά την προβλεπόμενη από τον κανονισμό
 χρήση εκτιμήσεων.
 Διαβούλευση
 Η Ένωση Ευρωπαϊκών Συνομοσπονδκόν Βιομηχάνων και Εργοδοτών
 (UNICE) συμμετείχε, ευθύς εξ αρχής, στις συνεδριάσεις που οργάνωσε η
 ομάδα εργασίας "Στατιστικές Αποδοχοόν" καθ'όλη τη διάρκεια της
 περιόδου σύνταξης της πρότασης αυτής. Με δεδομένη την
 (επανειλημμένα^ τονισθείσα) σημασία που έχουν για τις εργοδοτικές
 ενώσεις τα πληροφοριακά στοιχεία για το επίπεδο και τη όιάρθροχτη του
 κόστους εργασίας, οι εκπρόσωποι της οργάνωσης αυτής συνέβαλαν ενεργά
 στον καθορισμό της φύσης της έρευνας.
 Η Ευρωπαϊκή Συνομοσπονδία Εργατικοί Ενώσεων (ETUC) υποστηρίζει
 επίσης το παρόν σχέδιο.
 Κατά την κατάρτιση του σχεδίου ζητήθηκε επίσης, ορισμένες φορές, η
 γνώμη των κυριότερων υπηρεσιών της Επιτροπής που χρησιμοποιούν τα
 σχετικά στατιστικά στοιχεία (ΓΑ II και ΓΑ V). Στη συνέχεια, οι ανάγκες
 των εν λόγω υπηρεσιών παρουσιάστηκαν στις συνεδριάσεις της ομάδας
 εργασίας, πράγμα που επέτρεψε στους εκπροσοιπους των στατιστικοί
 υπηρεσιών να λάβουν καλύτερα υπόψη τους τις υποδείξεις το>ν
 υπηρεσιών αυτών.
 25
 ---pagebreak--- Ο εν γένει σχεδιασμός του προτεινόμενου σχεδίου ωφελήθηκε σε. μεγάλο
 βαθμό από την πείρα που αποκομίστηκε από τις προηγούμενες έρευνες.
 Σχετικά με το θέμα αυτό, στόχος της ομάδας εργασίας ήταν να
 αποτρέψει την επανεμφάνιση των


text:
σημαντικότερων προβλημάτων που
 προέκυψαν κατά το παρελθόν.
 Η
 ---pagebreak--- ΣΥΜΠΛΗΡΩΜΑΤΙΚΟ ΔΕΛΤΙΟ ΓΙΑ ΤΙΣ ΧΩΡΕΣ ΤΗΣ ΕΖΕΣ
 ΠΟΥ ΕΙΝΑΙ ΜΕΛΗ ΤΟΥ ΕΟΧ
 ΤΙΤΛΟΣ ΤΗΣ ΠΡΟΤΑΣΗΣ
 Πρόταση κανονισμού σχετικά με την κατάρτιση στατιστικών για το επίπεδο και
 τη διάρθρωση του κόστους εργασίας.
 ΑΝΤΙΚΤΥΠΟΣ ΣΤΙΣ ΧΩΡΕΣ ΕΖΕΣ ΠΟΥ ΕΙΝΑΙ ΜΕΛΗ ΤΟΥ ΕΟΧ
 Ο προτεινόμενος κανονισμός ενδιαφέρει τις χώρες ΕΖΕΣ που είναι μέλη του
 ΕΟΧ, οι οποίες συμμετέσχον στις σχετικές συζητήσεις.
 Πράγματι, όλες οι εν λόγω χώρες πήραν μέρος στις σχετικές με το θέμα αυτό
 συνεδριάσεις της ομάδας εργασίας.
 ΔΗΜΟΣΙΟΝΟΜΙΚΟ ΑΕΛΤΙΟ
 Το δημοσιονομικό δελτίο που επισυνάπτεται στο παρόν έγγραφο αφορά τα
 κράτη μέλη της Ευρωπαϊκής Ένωσης.
 1ζ
 ---pagebreak--- ---pagebreak--- ISSN 0254-1483
 COM(96) 475 τελικό
 ΕΓΓΡΑΦΑ
 GR 17
 Αριθ. καταλόγου : CB-CO-96-484-GR-C
 ISBN 92-78-09671-7
 Υπηρεσία Επισήμων Εκδόσεων των Ευρωπαϊκών Κοινοτήτων
 L-2985 Λουξεμβούργο
 η>


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 7.12.2018
 COM(2018) 797 final
 2018/0409(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη σύναψη της συμφωνίας περί καθεστώτος μεταξύ της Ευρωπαϊκής Ένωσης και της Δημοκρατίας της Σερβίας με αντικείμενο δράσεις που εκτελούνται από τον Οργανισμό Ευρωπαϊκής Συνοριοφυλακής και Ακτοφυλακής στη Δημοκρατία της Σερβίας
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 •Αιτιολόγηση και στόχοι της πρότασης
 Το άρθρο 54 παράγραφος 3 του κανονισμού (ΕΕ) 2016/1624 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, για την Ευρωπαϊκή Συνοριοφυλακή και Ακτοφυλακή
 1
 προβλέπει ότι ο Ευρωπαϊκός Οργανισμός Συνοριοφυλακής και Ακτοφυλακής μπορεί να συντονίζει την επιχειρησιακή συνεργασία μεταξύ κρατών μελών και τρίτων χωρών σε ό,τι αφορά τη διαχείριση των εξωτερικών συνόρων. Στο πλαίσιο αυτό, μπορεί να αναλαμβάνει δράσεις στα εξωτερικά σύνορα ενός ή περισσότερων κρατών μελών και μιας τρίτης χώρας που γειτονεύει τουλάχιστον με ένα από αυτά τα κράτη μέλη, εάν συμφωνεί η εν λόγω γειτονική τρίτη χώρα, ακόμα και στο έδαφος αυτής της τρίτης χώρας.
 Σύμφωνα με το άρθρο 54 παράγραφος 4 του κανονισμού (ΕΕ) 2016/1624, στις περιπτώσεις όπου κρίνεται απαραίτητη η ανάπτυξη ομάδων της Ευρωπαϊκής Συνοριοφυλακής και Ακτοφυλακής σε τρίτη χώρα σε δράσεις όπου τα μέλη της ομάδας θα έχουν εκτελεστικές αρμοδιότητες ή όταν άλλες δραστηριότητες σε τρίτες χώρες το απαιτούν, η Ένωση συνάπτει συμφωνία περί καθεστώτος με την οικεία τρίτη χώρα. Η συμφωνία περί καθεστώτος καλύπτει όλες τις πτυχές που είναι απαραίτητες για τη διεξαγωγή των δράσεων. Ορίζει ιδίως το εύρος της επιχείρησης, την αστική και ποινική ευθύνη και τα καθήκοντα και τις εξουσίες των μελών των ομάδων. Η συμφωνία περί καθεστώτος διασφαλίζει τον πλήρη σεβασμό των θεμελιωδών δικαιωμάτων κατά τη διάρκεια αυτών των επιχειρήσεων.
 Βάσει των οδηγιών διαπραγμάτευσης που εξέδωσε το Συμβούλιο, η Ευρωπαϊκή Επιτροπή διαπραγματεύτηκε με τη Δημοκρατία της Σερβίας τη συμφωνία με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στη Δημοκρατία της Σερβίας («συμφωνία περί καθεστώτος») με στόχο τη δημιουργία του νομικού πλαισίου που θα καταστήσει δυνατή την άμεση ανάληψη δράσης μέσω της κατάρτισης επιχειρησιακών σχεδίων στις περιπτώσεις όπου απαιτείται άμεση αντίδραση. Παρότι οι μεταναστευτικές ροές στην περιοχή είναι πολύ χαμηλότερες σε σύγκριση με τα έτη 2015 και 2016, τα δίκτυα οργανωμένου εγκλήματος προσαρμόζουν γρήγορα στις νέες συνθήκες τις διαδρομές και τις μεθόδους που ακολουθούν για τη διακίνηση παράτυπων μεταναστών. Εφόσον τεθεί σε ισχύ η συμφωνία περί καθεστώτος, οι αρμόδιες αρχές της Δημοκρατίας της Σερβίας και των κρατών μελών της ΕΕ, υπό τον συντονισμό του Ευρωπαϊκού Οργανισμού Συνοριοφυλακής και Ακτοφυλακής, θα είναι σε πολύ καλύτερη θέση να ανταποκρίνονται με ταχύτητα σε τέτοιου είδους πιθανές εξελίξεις.
 Η επισυναπτόμενη πρόταση απόφασης του Συμβουλίου συνιστά τη νομική πράξη για τη σύναψη της συμφωνίας περί καθεστώτος μεταξύ της Ευρωπαϊκής Ένωσης και της Δημοκρατίας της Σερβίας.
 Στις 21 Φεβρουαρίου 2017 η Επιτροπή έλαβε την εξουσιοδότηση του Συμβουλίου για την έναρξη διαπραγματεύσεων με τη Δημοκρατία της Σερβίας με αντικείμενο συμφωνία περί καθεστώτος για δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στη Δημοκρατία της Σερβίας.
 Οι διαπραγματεύσεις για τη συμφωνία περί καθεστώτος ξεκίνησαν στις 7 Απριλίου 2017, ενώ στις 11 Μαΐου 2017 πραγματοποιήθηκε δεύτερος γύρος.


text:
Συμφωνία επιτεύχθηκε εντέλει στις 3 Αυγούστου 2018 και η συμφωνία περί καθεστώτος μονογράφηκε από τον επίτροπο Μετανάστευσης, Εσωτερικών Υποθέσεων και Ιθαγένειας, Δ. Αβραμόπουλο, και τον υπουργό Εσωτερικών της Δημοκρατίας της Σερβίας, N. Stefanović, στις 20 Σεπτεμβρίου 2018 στο Βελιγράδι.
 Η Επιτροπή θεωρεί ότι οι στόχοι που έθεσε το Συμβούλιο στις οδηγίες διαπραγμάτευσης έχουν επιτευχθεί και ότι το σχέδιο συμφωνίας περί καθεστώτος είναι αποδεκτό από την Ένωση.
 Τα κράτη μέλη ενημερώθηκαν και ζητήθηκε η γνώμη τους στη σχετική ομάδα εργασίας του Συμβουλίου.
 •Συνέπεια με τις ισχύουσες διατάξεις στον τομέα πολιτικής
 Δεκαέξι κράτη μέλη έχουν συνάψει διμερείς συμφωνίες, που ισχύουν επί του παρόντος, με τη Δημοκρατία της Σερβίας: στις συμφωνίες αυτές περιλαμβάνεται σειρά κοινών μέτρων όπως συνοριακοί έλεγχοι, επιτήρηση, περιπολίες, επιστροφή κ.λπ. Επίσης, ισχύει ήδη ρύθμιση εργασίας μεταξύ του Υπουργείου Εσωτερικών της Δημοκρατίας της Σερβίας και του Ευρωπαϊκού Οργανισμού Συνοριοφυλακής και Ακτοφυλακής, η οποία προβλέπει ειδικότερα την τακτική συμμετοχή των εκπροσώπων της Συνοριακής Αστυνομίας της Σερβίας σε κοινές επιχειρήσεις υπό τον συντονισμό του Ευρωπαϊκού Οργανισμού Συνοριοφυλακής και Ακτοφυλακής, ως παρατηρητών στο έδαφος των κρατών μελών, κατόπιν συμφωνίας του κράτους μέλους υποδοχής.
 •Συνέπεια με άλλες πολιτικές της Ένωσης
 Το ευρωπαϊκό πρόγραμμα δράσης για τη μετανάστευση
 2
 βασίζεται σε τέσσερις πυλώνες. Ένας από αυτούς είναι η διαχείριση των συνόρων: αυτό προϋποθέτει καλύτερη διαχείριση των εξωτερικών συνόρων της ΕΕ, ιδίως μέσω δράσεων αλληλεγγύης προς τα κράτη μέλη που βρίσκονται στα εξωτερικά σύνορα, καθώς και βελτίωση της αποτελεσματικότητας της συνοριακής διέλευσης. Η ενίσχυση του ελέγχου των συνόρων της Δημοκρατίας της Σερβίας θα έχει επίσης θετικό αντίκτυπο στα εξωτερικά σύνορα της ΕΕ, ειδικότερα στα εξωτερικά σύνορα της Βουλγαρίας, της Κροατίας, της Ουγγαρίας και της Ρουμανίας, καθώς και στα σύνορα της Δημοκρατίας της Σερβίας. Η περαιτέρω ενίσχυση της ασφάλειας στα εξωτερικά σύνορα συνάδει επίσης με το ευρωπαϊκό θεματολόγιο για την ασφάλεια
 3
 .
 2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
 •Νομική βάση
 Η νομική βάση της παρούσας πρότασης απόφασης του Συμβουλίου είναι το άρθρο 77 παράγραφος 2 στοιχεία β) και δ) και το άρθρο 79 παράγραφος 2 στοιχείο γ) της ΣΛΕΕ, σε συνδυασμό με το άρθρο 218 παράγραφος 6 στοιχείο α) της ΣΛΕΕ.
 Η σύναψη, από την Ευρωπαϊκή Ένωση, συμφωνιών περί καθεστώτος προβλέπεται ρητά στο άρθρο 54 παράγραφος 4 του κανονισμού (ΕΕ) 2016/1624, σύμφωνα με το οποίο, σε περιπτώσεις όπου κρίνεται απαραίτητη η ανάπτυξη ομάδων της Ευρωπαϊκής Συνοριοφυλακής και Ακτοφυλακής σε τρίτη χώρα σε δράσεις όπου τα μέλη της ομάδας θα έχουν εκτελεστικές αρμοδιότητες ή όταν άλλες δραστηριότητες σε τρίτες χώρες το απαιτούν, η Ένωση συνάπτει συμφωνία περί καθεστώτος με την οικεία τρίτη χώρα.
 Σύμφωνα με το άρθρο 3 παράγραφος 2 της ΣΛΕΕ, η Ένωση έχει αποκλειστική αρμοδιότητα για τη σύναψη διεθνούς συμφωνίας όταν η σύναψη αυτή προβλέπεται σε νομοθετική πράξη της Ένωσης. Το άρθρο 54 παράγραφος 4 του κανονισμού (ΕΕ) 2016/1624 προβλέπει τη σύναψη συμφωνίας περί καθεστώτος μεταξύ της Ευρωπαϊκής Ένωσης με την εκάστοτε τρίτη χώρα. Ως εκ τούτου, η επισυναπτόμενη συμφωνία με τη Δημοκρατία της Σερβίας εμπίπτει στην αποκλειστική αρμοδιότητα της Ευρωπαϊκής Ένωσης.
 Η έγκριση του Ευρωπαϊκού Κοινοβουλίου απαιτείται για τη σύναψη αυτής της συμφωνίας σύμφωνα με το


text:
άρθρο 218 παράγραφος 6 στοιχείο α) περίπτωση v) της ΣΛΕΕ.
 •Επικουρικότητα (σε περίπτωση μη αποκλειστικής αρμοδιότητας)
 Άνευ αντικειμένου.
 •Αναλογικότητα
 Λαμβανομένης υπόψη της ταχύτητας με την οποία τα δίκτυα οργανωμένου εγκλήματος προσαρμόζουν τις διαδρομές και τις μεθόδους που ακολουθούν για τη διακίνηση παράτυπων μεταναστών, είναι απαραίτητη η συμμετοχή της ΕΕ για τη βελτίωση των ελέγχων στα σύνορα της Δημοκρατίας της Σερβίας. Η εφαρμογή της συμφωνίας περί καθεστώτος είναι αναγκαία προκειμένου να παρασχεθεί στις αρμόδιες αρχές της Δημοκρατίας της Σερβίας και των κρατών μελών της ΕΕ, υπό τον συντονισμό του Ευρωπαϊκού Οργανισμού Συνοριοφυλακής και Ακτοφυλακής, η δυνατότητα να ανταποκρίνονται με ταχύτητα σε τέτοιου είδους πιθανές εξελίξεις. Η συμφωνία θα καταστήσει δυνατή την ανάπτυξη ομάδων της Ευρωπαϊκής Συνοριοφυλακής και Ακτοφυλακής από τον Ευρωπαϊκό Οργανισμό Συνοριοφυλακής και Ακτοφυλακής στη Δημοκρατία της Σερβίας σε περίπτωση αιφνίδιας εισροής παράτυπων μεταναστών.
 •Επιλογή της νομικής πράξης
 Η παρούσα πρόταση συνάδει με το άρθρο 218 παράγραφος 6 στοιχείο α) της ΣΛΕΕ, το οποίο προβλέπει την έκδοση αποφάσεων του Συμβουλίου σχετικά με διεθνείς συμφωνίες, κατόπιν εγκρίσεως από το Ευρωπαϊκό Κοινοβούλιο. Δεν υπάρχει άλλη νομική πράξη που θα μπορούσε να χρησιμοποιηθεί για την επίτευξη του στόχου που επιδιώκεται με την παρούσα πρόταση.
 3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
 •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
 Άνευ αντικειμένου.
 •Διαβουλεύσεις με τα ενδιαφερόμενα μέρη
 Άνευ αντικειμένου.
 •Συλλογή και χρήση εμπειρογνωσίας
 Άνευ αντικειμένου.
 •Εκτίμηση επιπτώσεων
 Δεν απαιτήθηκε εκτίμηση επιπτώσεων για τις διαπραγματεύσεις σχετικά με τη συμφωνία περί καθεστώτος.
 •Καταλληλότητα και απλούστευση του κανονιστικού πλαισίου
 Καθώς πρόκειται για νέα συμφωνία, δεν ήταν δυνατή η διενέργεια αξιολόγησης ή ελέγχου της καταλληλότητας υφιστάμενων νομικών πράξεων.
 •Θεμελιώδη δικαιώματα
 Η συμφωνία περί καθεστώτος περιλαμβάνει διατάξεις που διασφαλίζουν την προστασία των θεμελιωδών δικαιωμάτων των προσώπων τα οποία επηρεάζονται από τις ενέργειες των μελών της ομάδας που συμμετέχουν σε δράση την οποία συντονίζει ο Ευρωπαϊκός Οργανισμός Συνοριοφυλακής και Ακτοφυλακής.
 Οι διατάξεις για τα θεμελιώδη δικαιώματα επεξηγούνται περαιτέρω στο σημείο 5 «Λοιπά στοιχεία».
 4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Η συμφωνία περί καθεστώτος αυτή καθαυτή δεν συνεπάγεται δημοσιονομικές επιπτώσεις. Στην πραγματικότητα, κόστος συνεπάγεται η καθαυτό ανάπτυξη ομάδων του Ευρωπαϊκού Οργανισμού Συνοριοφυλακής και Ακτοφυλακής με βάση επιχειρησιακό σχέδιο και τη σχετική συμφωνία επιχορήγησης. Το κόστος αυτό βαρύνει τον προϋπολογισμό του Ευρωπαϊκού Οργανισμού Συνοριοφυλακής και Ακτοφυλακής. Οι μελλοντικές επιχειρήσεις στο πλαίσιο της συμφωνίας περί καθεστώτος θα χρηματοδοτούνται μέσω ιδίων πόρων του Ευρωπαϊκού Οργανισμού Συνοριοφυλακής και Ακτοφυλακής.
 5.ΛΟΙΠΑ ΣΤΟΙΧΕΙΑ
 •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
 Η Επιτροπή θα εξασφαλίσει την ορθή παρακολούθηση της εφαρμογής της συμφωνίας περί καθεστώτος.
 Η Δημοκρατία της Σερβίας και ο Ευρωπαϊκός Οργανισμός Συνοριοφυλακής και Ακτοφυλακής αξιολογούν από κοινού κάθε κοινή επιχείρηση ή ταχεία επέμβαση στα σύνορα.
 Ειδικότερα, ο Ευρωπαϊκός Οργανισμός Συνοριοφυλακής και Ακτοφυλακής, η Δημοκρατία της Σερβίας και τα κράτη μέλη που συμμετέχουν σε συγκεκριμένες δράσεις συντάσσουν έκθεση μετά το πέρας κάθε δράσης σχετικά με την εφαρμογή των διατάξεων της συμφωνίας, μεταξύ άλλων και για την επεξεργασία των δεδομένων προσωπικού χαρακτήρα.
 •Επεξηγηματικά έγγραφα (για οδηγίες)
 Άνευ αντικειμένου.
 •Αναλυτική επεξήγηση των επιμέρους διατάξεων της πρότασης
 Πεδίο εφαρμογής της συμφωνίας
 Βάσει


text:
της παρούσας συμφωνίας, ο Ευρωπαϊκός Οργανισμός Συνοριοφυλακής και Ακτοφυλακής είναι σε θέση να αναπτύσσει ομάδες Ευρωπαϊκής Συνοριοφυλακής και Ακτοφυλακής με εκτελεστικές αρμοδιότητες στη Δημοκρατία της Σερβίας για τη διεξαγωγή κοινών επιχειρήσεων και ταχειών επεμβάσεων στα σύνορα. Παρότι η παρούσα συμφωνία δεν επεκτείνει το πεδίο εφαρμογής της συμφωνίας μεταξύ της Ευρωπαϊκής Κοινότητας και της Δημοκρατίας της Σερβίας για την επανεισδοχή προσώπων που διαμένουν χωρίς άδεια («συμφωνία επανεισδοχής ΕΕ–Δημοκρατίας της Σερβίας»)
 4
 , οι ομάδες του Ευρωπαϊκού Οργανισμού Συνοριοφυλακής και Ακτοφυλακής έχουν επίσης τη δυνατότητα, κατά τη διάρκεια μιας συγκεκριμένης επιχείρησης επιστροφής, να συνδράμουν τη Δημοκρατία της Σερβίας κατά τον προσδιορισμό των προς επανεισδοχή προσώπων στη Δημοκρατία της Σερβίας δυνάμει της συμφωνίας επανεισδοχής ΕΕ–Δημοκρατίας της Σερβίας.
 Οι ομάδες της Ευρωπαϊκής Συνοριοφυλακής και Ακτοφυλακής μπορούν να αναπτύσσονται στο έδαφος της Δημοκρατίας της Σερβίας μόνο στις περιοχές που συνορεύουν με τα εξωτερικά σύνορα της ΕΕ και τα μέλη των ομάδων έχουν εκτελεστικές αρμοδιότητες στις εν λόγω περιοχές της Δημοκρατίας της Σερβίας κατά τα οριζόμενα στο επιχειρησιακό σχέδιο.
 Έναρξη δράσης
 Ο Οργανισμός μπορεί να προτείνει την ανάληψη πρωτοβουλίας για έναρξη δράσης. Οι αρμόδιες αρχές της Δημοκρατίας της Σερβίας μπορούν να ζητήσουν από τον Οργανισμό να εξετάσει το ενδεχόμενο έναρξης δράσης. Για την εκτέλεση μιας δράσης απαιτείται η συγκατάθεση των αρμόδιων αρχών της Δημοκρατίας της Σερβίας και του Οργανισμού.
 Επιχειρησιακό σχέδιο
 Πριν από κάθε κοινή επιχείρηση ή ταχεία επέμβαση στα σύνορα πρέπει να συνομολογείται επιχειρησιακό σχέδιο μεταξύ του Οργανισμού και της Δημοκρατίας της Σερβίας. Το εν λόγω επιχειρησιακό σχέδιο πρέπει επίσης να εγκρίνεται από το κράτος μέλος ή τα κράτη μέλη που συνορεύουν με την περιοχή των επιχειρήσεων.
 Το σχέδιο ορίζει λεπτομερώς τις οργανωτικές και διαδικαστικές πτυχές της κοινής επιχείρησης ή της ταχείας επέμβασης στα σύνορα, καθώς και την περιγραφή και εκτίμηση της κατάστασης, τους επιχειρησιακούς σκοπούς και στόχους, το είδος του τεχνικού εξοπλισμού που θα χρησιμοποιηθεί, το σχέδιο εφαρμογής, τη συνεργασία με άλλες τρίτες χώρες, άλλους οργανισμούς και φορείς της Ένωσης ή διεθνείς οργανισμούς, τις διατάξεις για τα θεμελιώδη δικαιώματα, συμπεριλαμβανομένης της προστασίας των δεδομένων προσωπικού χαρακτήρα, τον συντονισμό, τη διοίκηση, τον έλεγχο, τη διάρθρωση επικοινωνίας και υποβολής εκθέσεων, τις οργανωτικές ρυθμίσεις και την υλικοτεχνική υποστήριξη, την αξιολόγηση και τις οικονομικές πτυχές της κοινής επιχείρησης ή της ταχείας επέμβασης στα σύνορα.
 Καθήκοντα και εξουσίες των μελών της ομάδας
 Εν γένει, οι ομάδες έχουν την εξουσία να εκτελούν τα καθήκοντα και να ασκούν τις εκτελεστικές αρμοδιότητες που απαιτούνται για τον έλεγχο των συνόρων και τις επιχειρήσεις επιστροφής. Οι ομάδες τηρούν την εθνική νομοθεσία της Δημοκρατίας της Σερβίας.
 Οι ομάδες δρουν στο έδαφος της Δημοκρατίας της Σερβίας μόνον υπό τις εντολές και παρουσία συνοριοφυλάκων ή άλλων στελεχών των αστυνομικών δυνάμεων της Δημοκρατίας της Σερβίας.
 Τα μέλη της ομάδας φορούν τη δική τους στολή, όποτε χρειάζεται, και φέρουν στις στολές τους ευδιάκριτα προσωπικά στοιχεία αναγνώρισης και περιβραχιόνιο κυανού χρώματος με τα διακριτικά της Ευρωπαϊκής Ένωσης και του Οργανισμού. Φέρουν επίσης το έγγραφο διαπίστευσής τους προκειμένου να αναγνωρίζονται σαφώς από τις εθνικές αρχές της Δημοκρατίας της Σερβίας.
 Τα μέλη της ομάδας δύνανται να φέρουν υπηρεσιακά όπλα, πυρομαχικά και εξοπλισμό


text:
σύμφωνα με την εθνική νομοθεσία του κράτους τους και τη νομοθεσία της Δημοκρατίας της Σερβίας. Οι αρχές της Δημοκρατίας της Σερβίας ενημερώνουν εκ των προτέρων τον Οργανισμό για τα υπηρεσιακά όπλα, τα πυρομαχικά και τον εξοπλισμό που επιτρέπονται, καθώς και για το σχετικό νομικό πλαίσιο και τους όρους χρησιμοποίησής τους.
 Τα μέλη της ομάδας δύνανται να κάνουν χρήση βίας, συμπεριλαμβανομένης της χρήσης υπηρεσιακών όπλων, πυρομαχικών και εξοπλισμού, κατόπιν εγκρίσεως του κράτους τους και των αρχών της Δημοκρατίας της Σερβίας, παρουσία συνοριοφυλάκων ή άλλων στελεχών των αστυνομικών δυνάμεων της Δημοκρατίας της Σερβίας και σύμφωνα με την εθνική νομοθεσία της Δημοκρατίας της Σερβίας. Οι αρχές της Δημοκρατίας της Σερβίας δύνανται να εξουσιοδοτούν τα μέλη της ομάδας να κάνουν χρήση βίας ακόμη και απουσία των συνοριοφυλάκων τους. Τα μέλη της ομάδας δύνανται να χρησιμοποιούν όπλα μόνον όταν είναι απολύτως αναγκαίο στο πλαίσιο αυτοάμυνας για την απόκρουση άμεσης επίθεσης κατά της ζωής των ίδιων ή άλλου προσώπου, σύμφωνα με τη νομοθεσία της Σερβίας.
 Οι αρμόδιες αρχές της Δημοκρατίας της Σερβίας δύνανται, κατόπιν αιτήματος, να κοινοποιούν σχετικές πληροφορίες που περιλαμβάνονται στις εθνικές βάσεις δεδομένων στα μέλη της ομάδας, εάν αυτό είναι αναγκαίο για την εκτέλεση των καθηκόντων τους. Ο Οργανισμός δύναται επίσης να κοινοποιεί στις σερβικές αρμόδιες αρχές τις πληροφορίες που είναι αναγκαίες για την εκπλήρωση επιχειρησιακών σκοπών.
 Αναστολή και τερματισμός της δράσης
 Τόσο ο Οργανισμός όσο και οι αρχές της Δημοκρατίας της Σερβίας μπορούν να αναστείλουν ή να τερματίσουν τη δράση, εφόσον κρίνουν ότι οι διατάξεις της παρούσας συμφωνίας ή του επιχειρησιακού σχεδίου δεν τηρούνται από το άλλο μέρος.
 Προνόμια και ασυλίες των μελών της ομάδας
 Τα μέλη της ομάδας χαίρουν ασυλίας όσον αφορά την ποινική δικαιοδοσία της Δημοκρατίας της Σερβίας για όλες τις πράξεις που τελούνται κατά την άσκηση των επίσημων καθηκόντων τους («εν υπηρεσία»), ενώ αντιθέτως δεν χαίρουν ασυλίας για πράξεις που τελούνται «εκτός υπηρεσίας».
 Το επιχειρησιακό σχέδιο καθορίζει με ακρίβεια τις δραστηριότητες που χαίρουν ασυλίας όσον αφορά την ποινική δικαιοδοσία της Δημοκρατίας της Σερβίας.
 Σε περίπτωση που μέλος της ομάδας κατηγορείται ότι διέπραξε ποινικό αδίκημα, ο εκτελεστικός διευθυντής του Οργανισμού, πριν από την έναρξη της διαδικασίας ενώπιον του δικαστηρίου, πιστοποιεί ενώπιον των αρμόδιων δικαστικών αρχών της Δημοκρατίας της Σερβίας αν η συγκεκριμένη πράξη τελέστηκε ή όχι κατά την άσκηση των επίσημων καθηκόντων του εν λόγω μέλους. Ο εκτελεστικός διευθυντής του Οργανισμού λαμβάνει την απόφασή του έπειτα από επισταμένη εξέταση τυχόν παρατηρήσεων της αρμόδιας αρχής του κράτους μέλους που έχει διαθέσει τον εν λόγω συνοριοφύλακα ή μέλος του λοιπού σχετικού προσωπικού και των αρμόδιων αρχών της Δημοκρατίας της Σερβίας.
 Τα προνόμια που χορηγούνται στα μέλη της ομάδας και η ασυλία όσον αφορά την ποινική δικαιοδοσία της Δημοκρατίας της Σερβίας δεν συνεπάγονται εξαίρεσή τους από τη δικαιοδοσία του κράτους μέλους καταγωγής.
 Παρόμοιο καθεστώς ισχύει για την αστική και διοικητική ευθύνη των μελών της ομάδας.
 Η ασυλία των μελών των ομάδων όσον αφορά την ποινική, αστική και διοικητική δικαιοδοσία της Δημοκρατίας της Σερβίας μπορεί να αρθεί από το κράτος μέλος το οποίο έχει διαθέσει τον συγκεκριμένο συνοριοφύλακα ή μέλος του λοιπού σχετικού προσωπικού. Η


text:
εν λόγω άρση της ασυλίας πρέπει πάντοτε να είναι ρητή.
 Η συμφωνία προβλέπει μηχανισμό αποζημίωσης. Ο μηχανισμός αποζημίωσης βασίζεται στο άρθρο 42 του κανονισμού (ΕΕ) 2016/1624 για την Ευρωπαϊκή Συνοριοφυλακή και Ακτοφυλακή. Εάν η ζημία προκληθεί από μέλος της ομάδας «εν υπηρεσία», υπεύθυνη είναι η Δημοκρατία της Σερβίας. Εάν η ζημία προκληθεί «εν υπηρεσία» από μέλος της ομάδας συμμετέχοντος κράτους μέλους, από βαριά αμέλεια ή εκούσια παράβαση καθήκοντος, ή εάν η πράξη τελέστηκε «εκτός υπηρεσίας», η Δημοκρατία της Σερβίας μπορεί να ζητήσει μέσω του εκτελεστικού διευθυντή του Οργανισμού την καταβολή αποζημίωσης από το οικείο συμμετέχον κράτος μέλος. Εάν η ζημία προκληθεί από μέλος του προσωπικού του Οργανισμού, η Δημοκρατία της Σερβίας μπορεί να ζητήσει την καταβολή αποζημίωσης από τον Οργανισμό.
 Δεν είναι δυνατή η λήψη εκτελεστικών μέτρων κατά των μελών της ομάδας, εκτός από την περίπτωση που κινείται εναντίον τους ποινική ή αστική διαδικασία η οποία δεν συνδέεται με τα επίσημα καθήκοντά τους.
 Τα περιουσιακά στοιχεία των μελών της ομάδας που είναι αναγκαία για την εκπλήρωση των επίσημων καθηκόντων τους δεν μπορούν να αποτελέσουν αντικείμενο κατάσχεσης. Σε αστικές διαδικασίες, τα μέλη της ομάδας δεν υπόκεινται σε περιορισμούς της προσωπικής τους ελευθερίας ούτε σε άλλα αναγκαστικά μέτρα.
 Τα μέλη της ομάδας εξαιρούνται από τις διατάξεις περί κοινωνικής ασφάλισης που ενδέχεται να ισχύουν στη Δημοκρατία της Σερβίας όσον αφορά τις υπηρεσίες που παρέχονται για τον Οργανισμό. Ομοίως, απαλλάσσονται από οιαδήποτε μορφή φορολόγησης, στη Δημοκρατία της Σερβίας, του μισθού και των αποζημιώσεων που λαμβάνουν από τον Οργανισμό ή από τα κράτη μέλη τους, καθώς και τυχόν εισοδήματος που προέρχεται από πηγές εκτός της Δημοκρατίας της Σερβίας.
 Οι αρχές της Δημοκρατίας της Σερβίας επιτρέπουν την είσοδο και την έξοδο ειδών που προορίζονται για προσωπική χρήση των μελών της ομάδας και χορηγούν απαλλαγή, όσον αφορά τα εν λόγω είδη, από όλους τους τελωνειακούς δασμούς, φόρους και συναφείς επιβαρύνσεις (εκτός από τα τέλη αποθήκευσης, μεταφοράς και συναφών υπηρεσιών).
 Οι προσωπικές αποσκευές των μελών της ομάδας μπορούν να υποβάλλονται σε έλεγχο, εάν υπάρχουν λόγοι να θεωρηθεί ότι περιέχουν είδη τα οποία δεν προορίζονται για προσωπική χρήση των μελών της ομάδας ή είδη των οποίων η εισαγωγή ή η εξαγωγή απαγορεύεται από τον νόμο ή τα οποία υποβάλλονται σε καραντίνα βάσει των κανονισμών της Δημοκρατίας της Σερβίας. Ο έλεγχος των εν λόγω προσωπικών αποσκευών διεξάγεται μόνο παρουσία των εμπλεκομένων μελών της ομάδας ή εξουσιοδοτημένου εκπροσώπου του Οργανισμού.
 Τα έγγραφα, η αλληλογραφία και η περιουσία των μελών της ομάδας είναι απαραβίαστα, εκτός από την περίπτωση εκτελεστικών μέτρων. Τα μέλη της ομάδας δεν υποχρεούνται να καταθέτουν ως μάρτυρες.
 Έγγραφο διαπίστευσης
 Ο Οργανισμός, σε συνεργασία με τη Δημοκρατία της Σερβίας, χορηγεί στα μέλη της ομάδας έγγραφο διαπίστευσης για τους σκοπούς του προσδιορισμού της ταυτότητάς τους από τις αρχές της Δημοκρατίας της Σερβίας ως απόδειξη των δικαιωμάτων του κατόχου να εκτελεί τα καθήκοντα και να ασκεί τις εξουσίες που του ανατίθενται βάσει της παρούσας συμφωνίας και του επιχειρησιακού σχεδίου. Το έγγραφο διαπίστευσης, σε συνδυασμό με έγκυρο ταξιδιωτικό έγγραφο, παρέχει στο μέλος της ομάδας πρόσβαση στη Δημοκρατία της Σερβίας χωρίς να χρειάζεται θεώρηση


text:
ή προηγούμενη έγκριση. Το έγγραφο διαπίστευσης επιστρέφεται στον Οργανισμό μετά το πέρας της δράσης. Ο Οργανισμός παρέχει στις αρμόδιες σερβικές αρχές δείγμα του εγγράφου διαπίστευσης πριν από την έναρξη της εφαρμογής της συμφωνίας και σε κάθε περίπτωση τροποποίησης του υποδείγματος.
 Θεμελιώδη δικαιώματα
 Κατά την εκτέλεση των καθηκόντων τους και την άσκηση των εξουσιών τους, τα μέλη της ομάδας σέβονται πλήρως τα θεμελιώδη δικαιώματα και τις ελευθερίες, μεταξύ άλλων όσον αφορά την πρόσβαση στις διαδικασίες χορήγησης ασύλου, την ανθρώπινη αξιοπρέπεια, την απαγόρευση των βασανιστηρίων και της απάνθρωπης ή εξευτελιστικής μεταχείρισης, το δικαίωμα στην ελευθερία, την αρχή της μη επαναπροώθησης και την απαγόρευση των ομαδικών απελάσεων, τα δικαιώματα του παιδιού και το δικαίωμα στον σεβασμό της ιδιωτικής και οικογενειακής ζωής. Τα μέλη της ομάδας δεν κάνουν αυθαίρετα διακρίσεις εις βάρος ατόμων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού. Τα μέτρα που επηρεάζουν τα εν λόγω θεμελιώδη δικαιώματα και τις ελευθερίες είναι ανάλογα προς τους επιδιωκόμενους από αυτά τα μέτρα στόχους και σέβονται την ουσία αυτών των θεμελιωδών δικαιωμάτων και ελευθεριών.
 Κάθε μέρος πρέπει να διαθέτει εν λειτουργία μηχανισμό υποβολής καταγγελιών για τον χειρισμό περιπτώσεων εικαζόμενης παραβίασης των θεμελιωδών δικαιωμάτων που διαπράττεται από το προσωπικό του. Ο Οργανισμός έχει θεσπίσει τον μηχανισμό υποβολής καταγγελιών που αναφέρεται στο άρθρο 72 του κανονισμού (ΕΕ) 2016/1624 για την Ευρωπαϊκή Συνοριοφυλακή και Ακτοφυλακή και, ως εκ τούτου, εκπληρώνει την υποχρέωση αυτή. Ο Διαμεσολαβητής της Δημοκρατίας της Σερβίας («Επόπτης Προστασίας Πολιτών») μπορεί να χειρίζεται τις καταγγελίες αυτές, εκτός εάν οι αρχές της Δημοκρατίας της Σερβίας αποφασίσουν να θεσπίσουν μηχανισμό ειδικά επιφορτισμένο με τον χειρισμό των καταγγελιών που υποβάλλονται στο πλαίσιο της παρούσας συμφωνίας.
 Επεξεργασία δεδομένων προσωπικού χαρακτήρα
 Τα μέλη της ομάδας επεξεργάζονται δεδομένα προσωπικού χαρακτήρα όταν η επεξεργασία είναι αναγκαία και αναλογική σύμφωνα με τους κανόνες που εφαρμόζονται στον Οργανισμό και στα κράτη μέλη της ΕΕ. Η επεξεργασία δεδομένων προσωπικού χαρακτήρα από τις αρχές της Δημοκρατίας της Σερβίας διέπεται από την εθνική της νομοθεσία.
 Ο Οργανισμός, τα συμμετέχοντα κράτη μέλη και οι αρχές της Δημοκρατίας της Σερβίας συντάσσουν κοινή έκθεση σχετικά με την επεξεργασία των δεδομένων προσωπικού χαρακτήρα από τα μέλη της ομάδας μετά το πέρας κάθε δράσης. Η εν λόγω έκθεση διαβιβάζεται στον υπεύθυνο θεμελιωδών δικαιωμάτων και στον υπεύθυνο προστασίας δεδομένων του Οργανισμού, καθώς και στην αρμόδια αρχή για την προστασία των δεδομένων προσωπικού χαρακτήρα στη Δημοκρατία της Σερβίας. Ο υπεύθυνος θεμελιωδών δικαιωμάτων και ο υπεύθυνος προστασίας δεδομένων του Οργανισμού υποβάλλουν έκθεση στον εκτελεστικό διευθυντή του Οργανισμού.
 Διαφορές και ερμηνεία
 Κάθε ζήτημα που προκύπτει σε σχέση με την εφαρμογή της παρούσας συμφωνίας εξετάζεται από κοινού από τις αρμόδιες αρχές της Δημοκρατίας της Σερβίας και από εκπροσώπους του Οργανισμού, οι οποίοι προβαίνουν σε διαβουλεύσεις με το κράτος μέλος ή τα κράτη μέλη που συνορεύουν με τη Δημοκρατία της Σερβίας.
 Ελλείψει τυχόν πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διαπραγμάτευση μεταξύ της Δημοκρατίας της Σερβίας και της Ευρωπαϊκής Επιτροπής, η οποία προβαίνει σε διαβουλεύσεις με κάθε κράτος μέλος που συνορεύει με τη Δημοκρατία


text:
της Σερβίας.
 Αρμόδιες αρχές για την εφαρμογή της συμφωνίας
 Για τη Δημοκρατία της Σερβίας, αρμόδια αρχή για την εφαρμογή της παρούσας συμφωνίας είναι το Υπουργείο Εσωτερικών. Για την Ευρωπαϊκή Ένωση, αρμόδια αρχή είναι ο Ευρωπαϊκός Οργανισμός Συνοριοφυλακής και Ακτοφυλακής.
 Κοινές δηλώσεις
 Αμφότερα τα μέρη λαμβάνουν υπόψη ότι ο Ευρωπαϊκός Οργανισμός Συνοριοφυλακής και Ακτοφυλακής θα παρέχει στήριξη στη Δημοκρατία της Σερβίας για τον αποτελεσματικό έλεγχο των συνόρων της με οποιαδήποτε χώρα που δεν είναι μέλος της Ευρωπαϊκής Ένωσης με άλλα μέσα εκτός των αποστολών των ομάδων της Ευρωπαϊκής Συνοριοφυλακής και Ακτοφυλακής που διαθέτουν εκτελεστικές αρμοδιότητες.
 Αμφότερα τα μέρη συμφωνούν ότι το καθεστώς και η οριοθέτηση, δυνάμει του διεθνούς δικαίου, του εδάφους της Σερβίας και των εδαφών των κρατών μελών της Ευρωπαϊκής Ένωσης δεν επηρεάζονται ουδόλως από την παρούσα συμφωνία ή από οποιαδήποτε πράξη τελείται κατ’ εφαρμογήν της συμφωνίας από τα μέρη ή εξ ονόματός τους, συμπεριλαμβανομένης της κατάρτισης επιχειρησιακών σχεδίων ή της συμμετοχής σε διασυνοριακές επιχειρήσεις.
 Η στενή σύνδεση της Νορβηγίας, της Ισλανδίας, της Ελβετίας και του Λιχτενστάιν με την υλοποίηση, την εφαρμογή και την ανάπτυξη του κεκτημένου του Σένγκεν αντικατοπτρίζεται επίσης στην κοινή δήλωση που επισυνάπτεται στη συμφωνία.
 2018/0409 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη σύναψη της συμφωνίας περί καθεστώτος μεταξύ της Ευρωπαϊκής Ένωσης και της Δημοκρατίας της Σερβίας με αντικείμενο δράσεις που εκτελούνται από τον Οργανισμό Ευρωπαϊκής Συνοριοφυλακής και Ακτοφυλακής στη Δημοκρατία της Σερβίας
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχεία β) και δ) και το άρθρο 79 παράγραφος 2 στοιχείο γ), σε συνδυασμό με το άρθρο 218 παράγραφος 6, στοιχείο α),
 Έχοντας υπόψη την πρόταση της Ευρωπαϊκής Επιτροπής,
 Έχοντας υπόψη την έγκριση του Ευρωπαϊκού Κοινοβουλίου
 5
 ,
 Εκτιμώντας τα ακόλουθα:
 (1)Σύμφωνα με την απόφαση 2018/XXX του Συμβουλίου της [...], η συμφωνία περί καθεστώτος μεταξύ της Ευρωπαϊκής Ένωσης και της Δημοκρατίας της Σερβίας με αντικείμενο δράσεις που εκτελούνται από τον Οργανισμό Ευρωπαϊκής Συνοριοφυλακής και Ακτοφυλακής στη Δημοκρατία της Σερβίας, υπεγράφη από [...] στις [...], με την επιφύλαξη της σύναψής της.
 (2)Σύμφωνα με το άρθρο 54 παράγραφος 4 του κανονισμού (ΕΕ) 2016/1624
 6
 , στις περιπτώσεις όπου κρίνεται απαραίτητη η ανάπτυξη ομάδων της Ευρωπαϊκής Συνοριοφυλακής και Ακτοφυλακής σε τρίτη χώρα σε δράσεις όπου τα μέλη της ομάδας θα έχουν εκτελεστικές αρμοδιότητες ή όταν άλλες δραστηριότητες σε τρίτες χώρες το απαιτούν, η Ένωση συνάπτει συμφωνία περί καθεστώτος με την οικεία τρίτη χώρα. Η συμφωνία περί καθεστώτος θα πρέπει να καλύπτει όλες τις πτυχές που είναι απαραίτητες για τη διεξαγωγή των δράσεων.
 (3)Σύμφωνα με τη συμφωνία περί καθεστώτος, οι ομάδες της Ευρωπαϊκής Συνοριοφυλακής και Ακτοφυλακής, σύμφωνα με το επιχειρησιακό σχέδιο, μπορούν να αναπτύσσονται ταχέως στο έδαφος της Σερβίας, να ανταποκρίνονται στην παρούσα μετατόπιση των μεταναστευτικών ροών προς την παράκτια οδό και να συνδράμουν στη διαχείριση των εξωτερικών συνόρων και στην καταπολέμηση της διακίνησης παράτυπων μεταναστών.
 (4)Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου
 7
 · συνεπώς, το


text:
Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
 (5)Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου
 8
 · συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
 (6)Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
 (7)Η συμφωνία περί καθεστώτος θα πρέπει συνεπώς να εγκριθεί εξ ονόματος της Ευρωπαϊκής Ένωσης,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η συμφωνία μεταξύ της Ευρωπαϊκής Ένωσης και της Δημοκρατίας της Σερβίας με αντικείμενο δράσεις που εκτελούνται από τον Οργανισμό Ευρωπαϊκής Συνοριοφυλακής και Ακτοφυλακής στη Δημοκρατία της Σερβίας («συμφωνία») εγκρίνεται εξ ονόματος της Ένωσης.
 Το κείμενο της συμφωνίας επισυνάπτεται στην παρούσα απόφαση.
 Άρθρο 2
 Ο πρόεδρος του Συμβουλίου διορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στο άρθρο 13 παράγραφος 2 της συμφωνίας, προκειμένου να εκφραστεί η συναίνεση της Ευρωπαϊκής Ένωσης να δεσμευθεί από τη συμφωνία.
 Άρθρο 3
 Η παρούσα απόφαση αρχίζει να ισχύει την ημέρα έκδοσής της.
 Βρυξέλλες,
 Για το Συμβούλιο
 Ο Πρόεδρος
 (1)
 ΕΕ L 251 της 16.9.2016, σ. 1.
 (2)
 COM(2015) 240 final.
 (3)
 COM(2015) 185 final.
 (4)
 ΕΕ L 334 της 19.12.2007, σ. 46.
 (5)
 ΕΕ C της , σ.
 (6)
 Κανονισμός (ΕΕ) 2016/1624 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, για την Ευρωπαϊκή Συνοριοφυλακή και Ακτοφυλακή και για την τροποποίηση του κανονισμού (ΕΕ) 2016/399 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 863/2007 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2007/2004 του Συμβουλίου και της απόφασης 2005/267/ΕΚ του Συμβουλίου (ΕΕ L 251 της 16.9.2016, σ. 1).
 (7)
 Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σέγκεν (ΕΕ L 131 της 1.6.2000, σ. 43).
 (8)
 Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 7.12.2018
 COM(2018) 797 final
 ΠΑΡΑΡΤΗΜΑ
 στην
 πρόταση για απόφαση του Συμβουλίου
 σχετικά με τη σύναψη της συμφωνίας περί καθεστώτος μεταξύ της Ευρωπαϊκής Ένωσης και της Δημοκρατίας της Σερβίας με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στη Δημοκρατία της Σερβίας
 ΠΑΡΑΡΤΗΜΑ
 ΣΥΜΦΩΝΙΑ
 μεταξύ της Ευρωπαϊκής Ένωσης και της Δημοκρατίας της Σερβίας με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στη Δημοκρατία της Σερβίας
 Η ΕΥΡΩΠΑΪΚΗ ΕΝΩΣΗ,
 και Η ΔΗΜΟΚΡΑΤΙΑ ΤΗΣ ΣΕΡΒΙΑΣ,
 εφεξής «τα μέρη»,
 ΕΚΤΙΜΩΝΤΑΣ


text:
ότι ενδέχεται να προκύψουν καταστάσεις στις οποίες ο Ευρωπαϊκός Οργανισμός Συνοριοφυλακής και Ακτοφυλακής μπορεί να συντονίζει την επιχειρησιακή συνεργασία μεταξύ κρατών μελών της ΕΕ και της Δημοκρατίας της Σερβίας, ακόμη και στο έδαφος της Δημοκρατίας της Σερβίας,
 ΕΚΤΙΜΩΝΤΑΣ ότι θα πρέπει να θεσπιστεί νομικό πλαίσιο υπό τη μορφή συμφωνίας περί καθεστώτος για τις καταστάσεις στις οποίες τα μέλη ομάδας του Ευρωπαϊκού Οργανισμού Συνοριοφυλακής και Ακτοφυλακής ενδέχεται να έχουν εκτελεστικές αρμοδιότητες στο έδαφος της Δημοκρατίας της Σερβίας,
 ΕΚΤΙΜΩΝΤΑΣ ότι τα μέρη λαμβάνουν δεόντως υπόψη τις επισυναπτόμενες δηλώσεις κατά την εφαρμογή της παρούσας συμφωνίας περί καθεστώτος,
 ΛΑΜΒΑΝΟΝΤΑΣ ΥΠΟΨΗ ότι κατά την υλοποίηση όλων των δράσεων στο έδαφος της Δημοκρατίας της Σερβίας ο Ευρωπαϊκός Οργανισμός Συνοριοφυλακής και Ακτοφυλακής θα πρέπει να σέβεται πλήρως τα θεμελιώδη δικαιώματα,
 ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΗΝ ΑΚΟΛΟΥΘΗ ΣΥΜΦΩΝΙΑ:
 Άρθρο 1
 Πεδίο εφαρμογής της συμφωνίας
 1. Η παρούσα συμφωνία καλύπτει όλες τις πτυχές της συνεργασίας μεταξύ της Δημοκρατίας της Σερβίας και του Ευρωπαϊκού Οργανισμού Συνοριοφυλακής και Ακτοφυλακής που είναι απαραίτητες για την εκτέλεση δράσεων από τον Ευρωπαϊκό Οργανισμό Συνοριοφυλακής και Ακτοφυλακής οι οποίες ενδέχεται να λάβουν χώρα στο έδαφος της Δημοκρατίας της Σερβίας, όπου τα μέλη ομάδας του Ευρωπαϊκού Οργανισμού Συνοριοφυλακής και Ακτοφυλακής ενδέχεται να έχουν εκτελεστικές αρμοδιότητες.
 2.Η παρούσα συμφωνία δεν επεκτείνει το πεδίο εφαρμογής της συμφωνίας μεταξύ της Ευρωπαϊκής Κοινότητας και της Δημοκρατίας της Σερβίας για την επανεισδοχή προσώπων που διαμένουν χωρίς άδεια («συμφωνία επανεισδοχής ΕΕ–Σερβίας»). Όσον αφορά τις επιχειρήσεις επιστροφής, όπως αυτές ορίζονται στο άρθρο 2 στοιχείο δ), η παρούσα συμφωνία αφορά μόνο την παροχή επιχειρησιακής στήριξης για επιχειρήσεις επιστροφής που διεξάγονται δυνάμει της συμφωνίας επανεισδοχής ΕΕ–Σερβίας.
 3.Η παρούσα συμφωνία καλύπτει τη Δημοκρατία της Σερβίας. Η παρούσα συμφωνία δεν καλύπτει το Κοσσυφοπέδιο
 1
 *.
 Άρθρο 2
 Ορισμοί
 Για τους σκοπούς της παρούσας συμφωνίας, ισχύουν οι ακόλουθοι ορισμοί:
 α)
 «δράση»: κοινή επιχείρηση, ταχεία επέμβαση στα σύνορα ή επιχείρηση επιστροφής·
 β)
 «κοινή επιχείρηση»: δράση που αποσκοπεί στην αντιμετώπιση της παράνομης μετανάστευσης ή του διασυνοριακού εγκλήματος ή που αποσκοπεί στην παροχή αυξημένης τεχνικής και επιχειρησιακής συνδρομής στα εξωτερικά σύνορα κράτους μέλους που συνορεύει με τη Δημοκρατία της Σερβίας και η οποία αναπτύσσεται στο έδαφος της Δημοκρατίας της Σερβίας·
 γ)
 «ταχεία επέμβαση στα σύνορα»: δράση η οποία αποσκοπεί στην ταχεία αντιμετώπιση κατάστασης ειδικών και δυσανάλογων προκλήσεων στα σύνορα της Δημοκρατίας της Σερβίας με κράτος μέλος, και η οποία αναπτύσσεται στο έδαφος της Δημοκρατίας της Σερβίας για περιορισμένο χρονικό διάστημα·
 δ)
 «επιχείρηση επιστροφής»: επιχείρηση η οποία οργανώνεται και συντονίζεται από τον Οργανισμό και περιλαμβάνει τεχνική και επιχειρησιακή ενίσχυση που παρέχεται από ένα ή περισσότερα κράτη μέλη, στο πλαίσιο της οποίας τα πρόσωπα για τα οποία έχει εκδοθεί η τελική απόφαση επιστροφής επιστρέφουν από ένα ή περισσότερα κράτη μέλη αναγκαστικά ή οικειοθελώς στη Δημοκρατία της Σερβίας δυνάμει της συμφωνίας μεταξύ της Ευρωπαϊκής Κοινότητας και της Δημοκρατίας της Σερβίας για την επανεισδοχή προσώπων που διαμένουν χωρίς άδεια·
 ε)
 «έλεγχος των συνόρων»: ο έλεγχος προσώπων, ταξιδιωτικών εγγράφων, μέσων μεταφοράς και αντικειμένων που διενεργείται κατά τη διέλευση κρατικών συνόρων, ο οποίος συνίσταται σε συνοριακούς ελέγχους σε σημεία διέλευσης των συνόρων και στην επιτήρηση των συνόρων μεταξύ


text:
των σημείων διέλευσης των συνόρων·
 στ)
 «μέλος ομάδας»: μέλος είτε του προσωπικού του Οργανισμού είτε ομάδας συνοριοφυλάκων και λοιπού σχετικού προσωπικού των συμμετεχόντων κρατών μελών, συμπεριλαμβανομένων των συνοριοφυλάκων και λοιπού σχετικού προσωπικού που αποσπώνται από τα κράτη μέλη στον Οργανισμό, για να συμμετάσχουν σε δράση·
 ζ)
 «κράτος μέλος»: κράτος μέλος της Ευρωπαϊκής Ένωσης·
 η)
 «κράτος μέλος καταγωγής»: το κράτος μέλος του οποίου ένα μέλος ομάδας είναι συνοριοφύλακας ή μέλος του λοιπού σχετικού προσωπικού·
 θ)
 «δεδομένα προσωπικού χαρακτήρα»: κάθε δεδομένο που αφορά φυσικό πρόσωπο του οποίου η ταυτότητα είναι γνωστή ή μπορεί να εξακριβωθεί· πρόσωπο του οποίου η ταυτότητα μπορεί να εξακριβωθεί είναι το πρόσωπο το οποίο μπορεί να ταυτοποιηθεί, άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας, όπως όνομα, αριθμό ταυτότητας –δηλαδή τον μοναδικό αριθμό ταυτότητας πολίτη–, δεδομένα θέσης, επιγραμμικό αναγνωριστικό ταυτότητας, ή σε ένα ή περισσότερα χαρακτηριστικά που προσιδιάζουν στη σωματική, φυσιολογική, γενετική, ψυχολογική, οικονομική, πολιτιστική ή κοινωνική ταυτότητα του εν λόγω φυσικού προσώπου·
 ι)
 «συμμετέχον κράτος μέλος»: κάθε κράτος μέλος το οποίο συμμετέχει στη δράση στη Δημοκρατία της Σερβίας με την παροχή τεχνικού εξοπλισμού, συνοριοφυλάκων και λοιπού σχετικού προσωπικού που αναπτύσσεται στο πλαίσιο της ομάδας·
 ια)
 «Οργανισμός»: ο Ευρωπαϊκός Οργανισμός Συνοριοφυλακής και Ακτοφυλακής που συστάθηκε με τον κανονισμό (ΕΕ) 2016/1624 για την Ευρωπαϊκή Συνοριοφυλακή και Ακτοφυλακή.
 Άρθρο 3
 Έναρξη της δράσης και του επιχειρησιακού σχεδίου
 1. Ο Οργανισμός μπορεί να προτείνει στις αρμόδιες αρχές της Δημοκρατίας της Σερβίας την ανάληψη πρωτοβουλίας για έναρξη δράσης. Οι αρμόδιες αρχές της Δημοκρατίας της Σερβίας μπορούν να ζητήσουν από τον Οργανισμό να εξετάσει το ενδεχόμενο έναρξης δράσης.
 2. Για την εκτέλεση μιας δράσης απαιτείται η συγκατάθεση τόσο των αρμόδιων αρχών της Δημοκρατίας της Σερβίας όσο και του Οργανισμού.
 3. Ο Οργανισμός και η Δημοκρατία της Σερβίας συμφωνούν επί κοινού επιχειρησιακού σχεδίου για κάθε κοινή επιχείρηση ή ταχεία επέμβαση στα σύνορα. Η Ευρωπαϊκή Επιτροπή διασφαλίζει την τήρηση των διατάξεων του άρθρου 54 παράγραφος 3 του κανονισμού για την Ευρωπαϊκή Συνοριοφυλακή και Ακτοφυλακή.
 Το σχέδιο ορίζει λεπτομερώς τις οργανωτικές και διαδικαστικές πτυχές της κοινής επιχείρησης ή της ταχείας επέμβασης στα σύνορα, καθώς και την περιγραφή και εκτίμηση της κατάστασης, τους επιχειρησιακούς σκοπούς και στόχους, το είδος του τεχνικού εξοπλισμού που θα χρησιμοποιηθεί, το σχέδιο εφαρμογής, τη συνεργασία με άλλες τρίτες χώρες, άλλους οργανισμούς και φορείς της Ένωσης ή διεθνείς οργανισμούς, τις διατάξεις για τα θεμελιώδη δικαιώματα, συμπεριλαμβανομένης της προστασίας των δεδομένων προσωπικού χαρακτήρα, τον συντονισμό, τη διοίκηση, τον έλεγχο, τη διάρθρωση επικοινωνίας και υποβολής εκθέσεων, τις οργανωτικές ρυθμίσεις και την υλικοτεχνική υποστήριξη, την αξιολόγηση και τις οικονομικές πτυχές της κοινής επιχείρησης ή της ταχείας επέμβασης στα σύνορα. Η αξιολόγηση της κοινής επιχείρησης ή της ταχείας επέμβασης στα σύνορα διεξάγεται από κοινού από την αρμόδια αρχή της Δημοκρατίας της Σερβίας και από τον Οργανισμό.
 Άρθρο 4
 Καθήκοντα και εξουσίες των μελών της ομάδας
 1.Τα μέλη της ομάδας έχουν την εξουσία να εκτελούν τα καθήκοντα και να ασκούν τις εκτελεστικές αρμοδιότητες που απαιτούνται για τον έλεγχο των συνόρων και τις επιχειρήσεις επιστροφής.
 2.Τα μέλη της ομάδας τηρούν την εθνική νομοθεσία της Δημοκρατίας της Σερβίας.


text:
3.Τα μέλη της ομάδας δύνανται να εκτελούν καθήκοντα και να ασκούν εξουσίες στο έδαφος της Δημοκρατίας της Σερβίας μόνον υπό τις εντολές και παρουσία συνοριοφυλάκων ή άλλων στελεχών των αστυνομικών δυνάμεων της Δημοκρατίας της Σερβίας. Η αρμόδια αρχή της Δημοκρατίας της Σερβίας, όταν ενδείκνυται, εκδίδει εντολές προς την ομάδα σύμφωνα με το επιχειρησιακό σχέδιο. Η αρμόδια αρχή της Δημοκρατίας της Σερβίας δύναται να εξουσιοδοτεί τα μέλη των ομάδων να ενεργούν εξ ονόματός της υπό την προϋπόθεση ότι η συνολική ευθύνη και τα καθήκοντα διοίκησης και ελέγχου αναλαμβάνονται από τους συνοριοφύλακες ή από άλλα μέλη των αστυνομικών δυνάμεων της Δημοκρατίας της Σερβίας που είναι παρόντα ανά πάσα στιγμή.
 Ο Οργανισμός, μέσω του συντονιστή του, δύναται να κοινοποιεί τις απόψεις του στην αρμόδια αρχή της Δημοκρατίας της Σερβίας σχετικά με τις εντολές που έχουν δοθεί στην ομάδα. Στην περίπτωση αυτή, η αρμόδια αρχή της Δημοκρατίας της Σερβίας λαμβάνει υπόψη τις εν λόγω απόψεις και τις ακολουθεί στο μέτρο του δυνατού.
 Στις περιπτώσεις κατά τις οποίες οι εντολές που εκδίδονται προς την ομάδα δεν είναι σύμφωνες με το επιχειρησιακό σχέδιο, ο συντονιστής το αναφέρει αμέσως στον εκτελεστικό διευθυντή του Οργανισμού. Ο εκτελεστικός διευθυντής δύναται να λάβει τα κατάλληλα μέτρα, συμπεριλαμβανομένης της αναστολής ή του τερματισμού της δράσης.
 4.Τα μέλη της ομάδας φορούν τη δική τους στολή κατά την εκτέλεση των καθηκόντων τους και την άσκηση των εξουσιών τους. Τα μέλη της ομάδας φέρουν τουλάχιστον ευδιάκριτα προσωπικά στοιχεία αναγνώρισης και περιβραχιόνιο κυανού χρώματος με τα διακριτικά της Ευρωπαϊκής Ένωσης και του Οργανισμού. Για τον προσδιορισμό της ταυτότητάς τους από τις εθνικές αρχές της Δημοκρατίας της Σερβίας, τα μέλη της ομάδας φέρουν ανά πάσα στιγμή το έγγραφο διαπίστευσής τους που αναφέρεται στο άρθρο 7.
 5.Κατά την εκτέλεση των καθηκόντων τους και την άσκηση των εξουσιών τους, τα μέλη της ομάδας δύνανται να φέρουν υπηρεσιακά όπλα, πυρομαχικά και εξοπλισμό σύμφωνα με την εθνική νομοθεσία του κράτους μέλους καταγωγής. Η Δημοκρατία της Σερβίας ενημερώνει τον Οργανισμό πριν από την αποστολή των μελών της ομάδας για όλα τα υπηρεσιακά όπλα, τα πυρομαχικά και τον εξοπλισμό που επιτρέπονται, καθώς και για το σχετικό νομικό πλαίσιο και τους όρους χρησιμοποίησής τους. Ο Οργανισμός υποβάλλει εκ των προτέρων στην αρμόδια αρχή της Δημοκρατίας της Σερβίας τον κατάλογο των υπηρεσιακών όπλων των μελών της ομάδας, και ειδικότερα πληροφορίες σχετικά με τον τύπο και τον αριθμό σειράς των όπλων και τον τύπο και την ποσότητα των πυρομαχικών.
 6.Τα μέλη της ομάδας, κατά την εκτέλεση των καθηκόντων τους και την άσκηση των εξουσιών τους, δύνανται να κάνουν χρήση βίας, συμπεριλαμβανομένων υπηρεσιακών όπλων, πυρομαχικών και εξοπλισμού, κατόπιν εγκρίσεως του κράτους μέλους καταγωγής και της Δημοκρατίας της Σερβίας, παρουσία συνοριοφυλάκων ή άλλων μελών των αστυνομικών δυνάμεων της Δημοκρατίας της Σερβίας και σύμφωνα με την εθνική νομοθεσία της Δημοκρατίας της Σερβίας. Η Δημοκρατία της Σερβίας δύναται να εξουσιοδοτεί μέλη της ομάδας να κάνουν χρήση βίας απουσία συνοριοφυλάκων ή άλλων μελών των αστυνομικών δυνάμεων της Δημοκρατίας της Σερβίας. Τα μέλη της ομάδας δύνανται να χρησιμοποιούν όπλα μόνον όταν είναι απολύτως αναγκαίο στο πλαίσιο αυτοάμυνας για την απόκρουση άμεσης


text:
επίθεσης κατά της ζωής των ίδιων ή άλλου προσώπου, σύμφωνα με την εθνική νομοθεσία της Δημοκρατίας της Σερβίας.
 7.Η αρμόδια αρχή της Δημοκρατίας της Σερβίας δύναται, κατόπιν αιτήματος, να κοινοποιεί σχετικές πληροφορίες που περιλαμβάνονται στις εθνικές βάσεις δεδομένων στα μέλη της ομάδας, εάν αυτό είναι αναγκαίο για την εκπλήρωση επιχειρησιακών σκοπών που προσδιορίζονται στο επιχειρησιακό σχέδιο και για την εκτέλεση δράσεων. Στα μέλη της ομάδας μπορούν να κοινοποιούνται μόνο πληροφορίες που αφορούν συναφή γεγονότα και οι οποίες απαιτούνται για την εκτέλεση των καθηκόντων τους και την άσκηση των εξουσιών τους. Ο Οργανισμός δύναται να κοινοποιεί στις αρμόδιες αρχές της Δημοκρατίας της Σερβίας σχετικές πληροφορίες που είναι αναγκαίες για την εκπλήρωση επιχειρησιακών σκοπών που προσδιορίζονται στο επιχειρησιακό σχέδιο και για την εκτέλεση κοινών δράσεων.
 8. Για τους σκοπούς της εκπλήρωσης επιχειρησιακών σκοπών που προσδιορίζονται στο επιχειρησιακό σχέδιο και της εκτέλεσης δράσεων, η αρμόδια αρχή της Δημοκρατίας της Σερβίας δύναται να ανταλλάσσει άλλες πληροφορίες και ευρήματα.
 9. Στα μέλη της ομάδας που αναφέρονται στις παραγράφους 1 και 3 έως 6 δεν περιλαμβάνεται το προσωπικό του Οργανισμού.
 Άρθρο 5
 Αναστολή και τερματισμός της δράσης
 1. Ο εκτελεστικός διευθυντής του Οργανισμού δύναται να αναστείλει ή να τερματίσει τη δράση, αφού ενημερώσει γραπτώς την αρμόδια αρχή της Δημοκρατίας της Σερβίας, εάν οι διατάξεις της παρούσας συμφωνίας ή του επιχειρησιακού σχεδίου δεν εφαρμόζονται δεόντως από τη Δημοκρατία της Σερβίας. Ο εκτελεστικός διευθυντής κοινοποιεί στη Δημοκρατία της Σερβίας τους σχετικούς λόγους.
 2. Η Δημοκρατία της Σερβίας δύναται να αναστείλει ή να τερματίσει τη δράση, αφού ενημερώσει γραπτώς τον Οργανισμό, εάν οι διατάξεις της παρούσας συμφωνίας ή του επιχειρησιακού σχεδίου δεν εφαρμόζονται δεόντως από τον Οργανισμό ή από οποιοδήποτε συμμετέχον κράτος μέλος. Η αρμόδια αρχή της Δημοκρατίας της Σερβίας κοινοποιεί στον Οργανισμό τους σχετικούς λόγους.
 3. Ειδικότερα, ο εκτελεστικός διευθυντής του Οργανισμού ή η Δημοκρατία της Σερβίας δύναται να αναστείλει ή να τερματίσει τη δράση σε περιπτώσεις παραβίασης των θεμελιωδών δικαιωμάτων, της αρχής της μη επαναπροώθησης ή των κανόνων περί προστασίας των δεδομένων.
 4. Ο τερματισμός της δράσης δεν θίγει τα δικαιώματα ή τις υποχρεώσεις που προκύπτουν από την εφαρμογή της παρούσας συμφωνίας ή του επιχειρησιακού σχεδίου πριν από τον τερματισμό.
 Άρθρο 6
 Προνόμια και ασυλίες των μελών της ομάδας
 1. Τα έγγραφα, η αλληλογραφία και η περιουσία των μελών της ομάδας είναι απαραβίαστα, εκτός από την περίπτωση εκτελεστικών μέτρων τα οποία επιτρέπονται δυνάμει της παραγράφου 6.
 2. Τα μέλη της ομάδας χαίρουν ασυλίας όσον αφορά την ποινική δικαιοδοσία της Δημοκρατίας της Σερβίας για τις πράξεις που τελούνται κατά την άσκηση και για τους σκοπούς των επίσημων καθηκόντων τους στο πλαίσιο δράσεων που εκτελούνται σύμφωνα με το επιχειρησιακό σχέδιο.
 Σε περίπτωση που μέλος της ομάδας κατηγορείται ότι διέπραξε ποινικό αδίκημα, η αρμόδια αρχή που αναφέρεται στο άρθρο 12 παράγραφος 1 της παρούσας συμφωνίας ενημερώνει αμελλητί τον εκτελεστικό διευθυντή του Οργανισμού και την αρμόδια αρχή του κράτους μέλους καταγωγής.
 Έπειτα από ενδελεχή εξέταση τυχόν παρατηρήσεων που υποβάλλονται από το κράτος μέλος καταγωγής και από τη Δημοκρατία της Σερβίας, και βάσει των πληροφοριών που παρέχονται από αμφότερα τα μέρη, ο


text:
εκτελεστικός διευθυντής του Οργανισμού πιστοποιεί αν η επίμαχη πράξη τελέστηκε κατά την άσκηση των επίσημων καθηκόντων του μέλους της ομάδας στο πλαίσιο δράσεων που εκτελέστηκαν σύμφωνα με το επιχειρησιακό σχέδιο.
 Σε περίπτωση που ο εκτελεστικός διευθυντής του Οργανισμού πιστοποιήσει ότι η πράξη τελέστηκε κατά την άσκηση των επίσημων καθηκόντων του μέλους της ομάδας στο πλαίσιο δράσεων που εκτελέστηκαν σύμφωνα με το επιχειρησιακό σχέδιο, το μέλος της ομάδας χαίρει ασυλίας όσον αφορά την ποινική δικαιοδοσία της Δημοκρατίας της Σερβίας για τις πράξεις που τελέστηκαν κατά την άσκηση και για τους σκοπούς των επίσημων καθηκόντων στο πλαίσιο δράσεων που εκτελέστηκαν σύμφωνα με το επιχειρησιακό σχέδιο.
 3. Τα μέλη της ομάδας χαίρουν ασυλίας όσον αφορά την αστική και διοικητική δικαιοδοσία της Δημοκρατίας της Σερβίας για όλες τις πράξεις που τελούνται κατά την άσκηση και για τους σκοπούς των επίσημων καθηκόντων τους στο πλαίσιο δράσεων που εκτελούνται σύμφωνα με το επιχειρησιακό σχέδιο.
 Σε περίπτωση που εγείρεται αγωγή για αστική υπόθεση κατά των μελών της ομάδας ενώπιον οποιουδήποτε δικαστηρίου, η αρμόδια αρχή που αναφέρεται στο άρθρο 12 παράγραφος 1 της παρούσας συμφωνίας ενημερώνει αμελλητί τον εκτελεστικό διευθυντή του Οργανισμού και την αρμόδια αρχή του κράτους μέλους καταγωγής.
 Έπειτα από ενδελεχή εξέταση τυχόν παρατηρήσεων που υποβάλλονται από το κράτος μέλος καταγωγής και από τη Δημοκρατία της Σερβίας, και βάσει των πληροφοριών που παρέχονται από αμφότερα τα μέρη, ο εκτελεστικός διευθυντής του Οργανισμού πιστοποιεί αν η επίμαχη πράξη τελέστηκε κατά την άσκηση των επίσημων καθηκόντων του μέλους της ομάδας στο πλαίσιο δράσεων που εκτελέστηκαν σύμφωνα με το επιχειρησιακό σχέδιο.
 Σε περίπτωση που ο εκτελεστικός διευθυντής του Οργανισμού πιστοποιήσει ότι η πράξη τελέστηκε κατά την άσκηση των επίσημων καθηκόντων του μέλους της ομάδας στο πλαίσιο δράσεων που εκτελέστηκαν σύμφωνα με το επιχειρησιακό σχέδιο, το μέλος της ομάδας χαίρει ασυλίας όσον αφορά την αστική και διοικητική δικαιοδοσία της Δημοκρατίας της Σερβίας για τις πράξεις που τελέστηκαν κατά την άσκηση και για τους σκοπούς των επίσημων καθηκόντων στο πλαίσιο δράσεων που εκτελέστηκαν σύμφωνα με το επιχειρησιακό σχέδιο.
 4. Η ασυλία των μελών των ομάδων όσον αφορά την ποινική, αστική και διοικητική δικαιοδοσία της Δημοκρατίας της Σερβίας σύμφωνα με τις παραγράφους 2 και 3 μπορεί να αρθεί από το κράτος μέλος καταγωγής, ανάλογα με την περίπτωση. Η εν λόγω άρση της ασυλίας πρέπει πάντοτε να είναι ρητή.
 5. Τα μέλη της ομάδας δεν υποχρεούνται να καταθέτουν ως μάρτυρες.
 6.Σε περίπτωση ζημίας που προκλήθηκε από μέλος της ομάδας κατά την άσκηση των επίσημων καθηκόντων του στο πλαίσιο δράσεων που εκτελέστηκαν σύμφωνα με το επιχειρησιακό σχέδιο, η Δημοκρατία της Σερβίας είναι υπεύθυνη για οποιαδήποτε ζημία.
 Σε περίπτωση ζημίας που προκλήθηκε από βαριά αμέλεια ή εκούσια παράβαση καθήκοντος ή εάν η πράξη δεν τελέστηκε κατά την άσκηση των επίσημων καθηκόντων μέλους της ομάδας από συμμετέχον κράτος μέλος, η Δημοκρατία της Σερβίας μπορεί να ζητήσει, μέσω του εκτελεστικού διευθυντή, την καταβολή αποζημίωσης από το οικείο συμμετέχον κράτος μέλος.
 Σε περίπτωση ζημίας που προκλήθηκε από βαριά αμέλεια ή εκούσια παράβαση καθήκοντος ή εάν η πράξη δεν τελέστηκε κατά την άσκηση των επίσημων καθηκόντων μέλους της ομάδας


text:
που είναι μέλος του προσωπικού του Οργανισμού, η Δημοκρατία της Σερβίας μπορεί να ζητήσει την καταβολή αποζημίωσης από τον Οργανισμό.
 Σε περίπτωση ζημίας που προκλήθηκε στη Δημοκρατία της Σερβίας λόγω ανωτέρας βίας, ούτε η Δημοκρατία της Σερβίας ούτε το συμμετέχον κράτος μέλος ούτε ο Οργανισμός φέρουν ευθύνη.
 7. Δεν είναι δυνατή η λήψη εκτελεστικών μέτρων κατά των μελών της ομάδας, εκτός από την περίπτωση που κινείται εναντίον τους ποινική ή αστική διαδικασία η οποία δεν συνδέεται με τα επίσημα καθήκοντά τους. Τα περιουσιακά στοιχεία των μελών της ομάδας, για τα οποία ο εκτελεστικός διευθυντής του Οργανισμού παρέχει πιστοποίηση ότι είναι αναγκαία για την εκπλήρωση των επίσημων καθηκόντων τους, δεν αποτελούν αντικείμενο κατάσχεσης κατ’ εφαρμογή δικαστικής απόφασης ή εντολής. Σε αστικές διαδικασίες, τα μέλη της ομάδας δεν υπόκεινται σε περιορισμούς της προσωπικής τους ελευθερίας ούτε σε άλλα αναγκαστικά μέτρα.
 8. Η ασυλία των μελών της ομάδας όσον αφορά τη δικαιοδοσία της Δημοκρατίας της Σερβίας δεν συνεπάγεται εξαίρεσή τους από τις δικαιοδοσίες των αντίστοιχων κρατών μελών καταγωγής.
 9. Τα μέλη της ομάδας, όσον αφορά τις υπηρεσίες που παρέχονται για τον Οργανισμό, εξαιρούνται από τις διατάξεις περί κοινωνικής ασφάλισης που ενδέχεται να ισχύουν στη Δημοκρατία της Σερβίας.
 10. Τα μέλη της ομάδας απαλλάσσονται από οιαδήποτε μορφή φορολόγησης, στη Δημοκρατία της Σερβίας, του μισθού και των αποζημιώσεων που λαμβάνουν από τον Οργανισμό ή από τα κράτη μέλη καταγωγής, καθώς και τυχόν εισοδήματος που προέρχεται από πηγές εκτός της Δημοκρατίας της Σερβίας.
 11. Η Δημοκρατία της Σερβίας επιτρέπει, σύμφωνα με όποιους νόμους ή κανονισμούς θεσπίσει, την είσοδο ειδών που προορίζονται για προσωπική χρήση των μελών της ομάδας και χορηγεί απαλλαγή, όσον αφορά τα εν λόγω είδη, από όλους τους τελωνειακούς δασμούς, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών. Η Δημοκρατία της Σερβίας επιτρέπει επίσης την εξαγωγή των ειδών αυτών.
 12. Οι προσωπικές αποσκευές των μελών της ομάδας μπορούν να υποβάλλονται σε έλεγχο εάν υπάρχουν λόγοι να θεωρηθεί ότι περιέχουν είδη τα οποία δεν προορίζονται για προσωπική χρήση των μελών της ομάδας ή είδη των οποίων η εισαγωγή ή η εξαγωγή απαγορεύεται από τον νόμο ή τα οποία υποβάλλονται σε καραντίνα βάσει των κανονισμών της Δημοκρατίας της Σερβίας. Ο έλεγχος των εν λόγω προσωπικών αποσκευών διεξάγεται μόνο παρουσία των εμπλεκομένων μελών της ομάδας ή εξουσιοδοτημένου εκπροσώπου του Οργανισμού.
 Άρθρο 7
 Έγγραφο διαπίστευσης
 1. Ο Οργανισμός, σε συνεργασία με τη Δημοκρατία της Σερβίας, χορηγεί σε κάθε μέλος της ομάδας έγγραφο στην επίσημη γλώσσα (ή στις επίσημες γλώσσες) της Δημοκρατίας της Σερβίας και σε μια επίσημη γλώσσα των θεσμικών οργάνων της Ευρωπαϊκής Ένωσης για τους σκοπούς του προσδιορισμού της ταυτότητάς του από τις εθνικές αρχές της Δημοκρατίας της Σερβίας και ως απόδειξη των δικαιωμάτων του κατόχου να εκτελεί τα καθήκοντα και να ασκεί τις εξουσίες που αναφέρονται στο άρθρο 4 της παρούσας συμφωνίας και στο επιχειρησιακό σχέδιο. Στο έγγραφο περιλαμβάνονται τα ακόλουθα στοιχεία για κάθε μέλος: ονοματεπώνυμο και ιθαγένεια· θέση στην ιεραρχία ή επάγγελμα· πρόσφατη ψηφιακή φωτογραφία και τα καθήκοντα που εξουσιοδοτείται να εκτελεί κατά τη διάρκεια της ανάπτυξης. Στο έγγραφο αναφέρεται